:: NAJAVA UTAKMICA ZA VIKEND 20. I 21.04.2019. GODINE. 17.04.2019\nSlobodne 17. kolo.\nU 11. kolu regionalne lige, grupa 1, naša prva selekcija mlađih pionira igra utakmicu sa ekipom K.K. Pobednik 011 iz Beograda. Utakmica se igra u subotu 20.04.2019. godine u Mladenovcu u sali O.Š. Sveti Sava sa početkom u 15:00h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno.\nU prvoj utakmici 1/16 finala regionalne lige za prvaka Beograda, naša druga selekcija mlađih pionira igra utakmicu sa ekipom K.K. Flash 3 iz Beograda. Utakmica se igra u Mladenovcu u nedelju 21.04.2019. godine u sali O.Š. Sveti Sava sa početkom u 18:30h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno protiv kvalitetnog protivnika.\nU prvoj utakmici 1/16 finala regionalne lige za prvaka Beograda, naša prva pionirska selekcija igra utakmicu sa ekipom K.K. Gro Basket iz Beograda (Grocka). Utakmica se igra u nedelju 21.04.2019. godine u Beogradu (Grocka) u sali Srednje škole u ul. Užička br. 2 sa početkom u 12:00h. Polazak je planiran ispred Gradske opštine Mladenovac u 10:20h pre podne.\nU 19. kolu regionalne lige, grupa 2, naša kadetska selekcija igra utakmicu sa ekipom K.K. Cerak 2 iz Beograda. Utakmica se igra u nedelju 21.04.2019. godine u Beogradu u sali O.Š. 14. Oktobar u ul. Gočka br. 40 sa početkom u 18:20h. Polazak je planiran ispred Gradske opštine Mladenovac u 16:45h.\n:: SJAJAN VIKEND KOŠARKE U MLADENOVCU UZ POBEDE SVIH KLUPSKIH SELEKCIJA UZ PORAZ SELEKCIJE MLAĐIH PIONIRA 1 NA GOSTOVANJU. 17.04.2019\nU poslednjem 18. kolu regionalne lige, grupa 1, naša prva pionirska selekcija je odigrala utakmicu sa ekipom K.K. FMP 2 iz Beograda i uspela da pobedi rezultatom 74 - 57 čime smo potvrdili 2. mesto u grupi i plasman među 32 najbolje ekipe Beograda u okviru regionalne lige. Imali smo imperativ pobede obzirom da nas je samo pobeda zadržavala na 2. poziciji na tabeli. Sjajno su naši dečaci počeli utakmicu i praktično rešili pitanje pobednika već u prvoj četvrtini koja je završena rezultatom 30 - 08. naši dečaci su demonstrirali u tom periodu košarku kakvoj težimo i treniramo, a to je brza košarka u tranziciji sa agresivnom odbranom. Protivnik se nije najbolje snašao na naš visok i jak ritam celim tokom četvrtine što je rezultiralo našom visokom prednošću. Osim 3. četvrtine u kojoj smo imali opet neobjašnjiv pad, veći deo utakmice su naši dečaci odigrali prilično dobro što raduje pred nastavak takmičenja i eliminacionih utakmica gde će se svaka greška skupo platiti završetkom sezone. Jasno je da nam je cilj da svaka ekipa dogura što dalje u svom takmičenju. Raduje povratak u staru formu ekipe, iz utakmice u utakmicu to izgleda sve bolje i bolje pa se nadamo da će ekipa biti spremna za najbitnije utakmice u sezoni gde se nema prava na grešku ukoliko želimo da nastavimo takmičenje. Uspeli smo da nadigramo protivnika u svim elementima košarkaške igre ispoštujući sve igrače i rasporedivši minutažu na sve igrače. Već u narednog vikenda počinju eliminacione utakmice i u 1/16 finala naši dečaci igraju sa ekipom K.K. Gro Basket. Sve čestitke protivniku na fer i korektnoj igri, a našim dečacima čestitke na pobedi, osvojenom drugom mestu u grupi i plasmanu u završnicu takmičenja regionalne lige, bravo tigrovi...\nRezultat utakmice: K.K. BB Basket - K.K. FMP 2 74 - 57\n(30-08, 16-18, 04-18, 24-13)\nPoeni: Mateja Gerasimović: 18, Nemanja Janković: 16, Filip Stojković: 12, Nikola Stojković: 8, Aleksandar Petrović: 7, Andrija Stojanović: 4, Luka Živadinović: 4, Vukašin Pavlović: 3, Mladen Jovanović: 2.\nU revanš utakmici 1/16 finala regionalne lige za mlađe pionire U12, naša druga selekcija je odigrala utakmicu sa ekipom K.K. Mondo Basket 2 iz Beograda i uspela da pobedi kvalitetnog protivnika rezultatom 43 - 32. Dosta su nervozno naši dečaci odigrali utakmicu verovatno zbog prevelike želje da se prođe u naredni krug takmičenja što se videlo i po velikom broju promašenih zicera celim tokom utakmice. Mi smo dobro počeli utakmicu što se tiče igre u oba polja, ali je efikasnost izostala pa bi razlika bila dosta veće da smo bili više skoncentrisani. Nismo imali pritisak sustizanja rezultata obzirom da smo u prvoj utakmici izgubili pola koša, te nam je pobeda od koša razlike donosila plasman u narednu fazu takmičenja. Iako smo pokušali da psihološki pripremimo ekipu i probamo da ih rasteretimo, očigledno je značaj utakmice na njih ostavio traga. Protivnik je izuzetno borbena i kvalitetna ekipa koja se nije predavala od prvog do poslednjeg minuta utakmice, te je u nastavku utakmice i pored zaostatka od 8 poena iz prve četvrtine, zaigrala u nastavku jako, hrabro i borbeno što se odrazilo i na rezultat pa je smanjila razliku na poluvremenu utakmice. U trećoj četvrtini smo imali i maksimalnu prednost na utakmici od 14 poena, ali se protivnik ni tada nije predavao pa je u sredinom poslednje četvrtine uspeo da smanji prednost na 6 poena što je u tom trenutku pretilo da se još više smanji obzirom da su bili u naletu. Na našu sreću, igrači su se na vreme probudili, zaigrali bolje, pre svega odbranu i uspeli da mirno privedemo utakmicu kraju u našu korist. Sigurno je da je ovo sjajan rezultat ove selekcije koja je iza sebe imala sjajnu sezonu u kojoj su dosta napredovali pa možemo konstatovati veće sada da je bila uspešna bez obzira šta u nastavku urade. Čestitke protivniku na fer i korektnoj igri, a našim dečacima na pobedi, plasmanu u 178 finala regionalne lige, napretku koji pokazuju, ponašanju i svemu prikazanom ove sezone... BRAVO TIGROVI...\nRezultat utakmice: K.K. BB Basket 2 - K.K. Mondo Basket 2 43 - 32\n(12-04, 07-09, 11-05, 12-14)\nPoeni: Lazar petrović: 19, Igor Šuša: 6, Vojkan Stanković: 4, Ognjen Popović: 3, Uroš Đorđević: 3, Aleksandar Vasilić: 3, Rastko Burdelj: 2, Janko Šundić: 2, Aleksa Stanojević: 1.\nU utakmici 18. kola naša ekipa je igrala protiv ekipe BKK Radnički 2 i ostvarila još jednu pobedu, 9. za redom. Utakmicu smo otvorili koncentrisano, agresivno u odbrani, dok smo u napadu imali problema sa realizacijom svih šuteva, što je i uticalo na rezultat. Svakako, nismo postajali nervozni, imali smo prednost u rukama sve vreme i znali smo da će nam i šut proraditi u nekom trenutku. Već u drugoj četvrtini naša ekipa ulazi u pravi, prepoznatljivi, ritam gde lomimo protivnika odbranom i brzim realizacijama u napadu. U tim trenucima bili smo napadački odlični, a to je bio proizvod odlične odbrane koju smo uspeli da odigramo. U trećoj četvrtini protivničkoj ekipi nismo dozvolili da postigne ni jedan poen, što govori o načinu na koji smo odigrali ovu utakmicu. Utakmicu mirno privodimo kraju sa malim padom koncentracije u poslednjoj četvrtini, što je sigurno proizvod određene lagodnosti usled velike rezultatske razlike, a što svakako pokušavamo da izbegnemo. Vredi napomenuti da je Vasilić Uroš odigrao odličnu utakmicu, jednu od najboljih od kada je u klubu. Pored toga što je postigao više poena nego cela protivnička ekipa, odigrao je veoma pametno i sa jako malo grešaka kroz čitavu utakmicu. Ovakva utakmica nam je bila veoma potrebna, ekipa je bila u padu forme, mada se to nije odrazilo na sveukupni rezultat. Najlošiju utakmicu smo odigrali pre dva kola, kada smo gostovali ekipi KK Beokoš i od tog trenutka, pa do ove utakmice, postepeno uspevamo da podižemo formu. Ekipa je prepoznala trenutak u kom se nalazi i ono što je dobro je što nam motivacije u igri ne manjka. Kao što smo napomenuli na početku teksta, ovo je 9. pobeda za redom naše ekipe, a poslednji poraz doživeli smo pre 3 meseca, pa je svakako veoma značajno kada ekipa prepozna pad forme i kada su rezultati pozitivni. Čestitke našim igračima na odigranoj utakmici, kao i želji i koncentraciji koju su pokazali.\nRezultat utakmice: B.K.K. Radnički 2 - K.K. BB Basket 23 - 81\n(07-11, 03-31, 00-15, 13-24)\nPoeni: Uroš Vasilić: 24, Filip Ilić: 10, Matija Macura: 8, Aleksa Jovanović: 8, Vojin Đorđević: 8, Vuk Obradović: 7, Ognjen Simić: 6, Andrija Martinović: 4, Ognjen Luković: 2, Aleksa Macura: 2.\nU drugoj i revanš utakmici 1/16 finala regionalne lige za drugu pionirsku selekciju, naši dečaci su odigrali utakmicu sa odličnom ekipom K.K. Ofi Basket 2 iz Beograda i uspeli da pobede rezultatom 66 - 61. Sjajnu su utakmicu odigrali naši dečaci, posle rezultatskog zaostatka od 11 poena u jednom delu utakmice su uspeli da se vrate u utakmicu i zahvaljujući velikoj volji, borbi, požrtvovanosti i želji da odigraju što boje pred domaćom publikom i pokušaju da anuliraju prednost od 15 poena zaostatka iz prve utakmice sa istim protivnikom. Nismo uspeli da nadoknadimo taj zaostatak i samim tim ne prođemo među 16 najboljih ekipa (u 1/8 finala) Beograda u godištu dečaka rođenih 2005. godine, ali nema za čim da se žali kada je ova utakmica u pitanju jer su dečaci dali svoj maksimum i poslednji atom snage. Ostaje žal za plasmanom jer smo pokazali da imamo kvalitet da se nosimo sa ekipom kakva je Ofi Basket, a čast i zadovoljstvo nam je bilo odmeriti snage sa jednom od najperspektivnijih ekipa u Srbiji za dečake rođene 2006. godine, iako su naši dečaci stariji godinu dana od protivnika. 3 loša minuta igre iz prve utakmice su nas košatala prolaska u narednu fazu takmičenja. Može se reći da je zacrtani plan pre početka sezone ispunjen, a to je da su igrači imali kontinuitet igranja utakmica, ekipa i pojedinci su uz oscilacije napredovali, ekipa se vratila iz loše forme. Nadamo se da će dečaci shvatiti značaj treninga tokom leta i dobrim radom dočekati spremni sledeću sezonu. Ostaje nam da analiziramo ovu sezonu detaljnije i napravimo plan za sledeću. Sve čestitke protivniku na prolasku u narednu fazu takmičenja, želimo im sreću u nastavku takmičenja. Našim dečacima takođe čestitke na pobedi i želji koju su pokazali u ispostaviće se poslednjoj prvenstvenoj utakmici u ovoj sezoni, bravo tigrovi...\nRezultat utakmice: K.K. BB Basket 2 - K.K. Ofi Basket 2 66 - 61\n(17-20, 20-19, 06-14, 23-08)\nPoeni: Vukan Nešić: 18, Danilo Pantić: 17, Đurđe Petrović: 7, Petar Ivanović: 6, Andrej Ivković: 6, Aleksandar Senić: 6, Aleksandar Bajkić: 3, Vladimir Milić: 2, Ognjen Marković: 1.\nU 10.kolu regionalne lige, grupa 1, naša prva selekcija mlađih pionira je odigrala utakmicu sa kvalitetnom ekipom K.K. Bask iz Beograda i u neizvesnoj završnici poražena rezultatom 41 - 37. Nisu loše naši dečaci odigrali utakmicu protiv protivnika koji igra agresivno i jako, ali nam se simptomatično u poslednje vreme dešava veliki broj promašenih zicera u toku utakmice pa je jako teško igrati i pobediti utakmicu sa lošim procentom šuta, posebno sa zicer pozicija. Našim dečacima i ekipi na utakmicama ne manjka motiva i borbenosti što je za pohvalu i zahvaljujući tim sposobnostima igramo egal utakmice sa kvalitetnim protivnicima anulirajući lošiji procenat šuta u poslednje vreme. Ne zabrinjava nas toliko ovaj podatak obzirom da ekipa dobro trenira i da je pitanje vremena kada će se popraviti ovaj elemenat igre. Ni jedna od ekipa na ovoj utakmici nije uspela da ostvari osetniju rezultatsku prednost, ekipe su se smenjivale u vođstvu, a više sportske sreće i znanja na kraju su imali protivnici na ovoj utakmci i zasluženo pobedili na čemu im čestitamo. Mi smo imali bukvalno 3 šuta za pobedu sa zicer pozicije ali ovog puta lopta nije htela u koš. Nakon toga smo 2 puta pravili faul što je protivnik iskoristio da poveća prednost na 4 poena. Čestitke i našim dečacima koji su pokazali napredak posle lošije forme sredinom sezone, kao i na dosta boljem radu na treninzima u poslednje vreme. Sigurno je da ćemo uskoro i ubirati plodove tog rada, samo je pitanje na koji način, bravo tigrovi...\nRezultat utakmice: K.K. Bask - K.K. BB Basket 41 - 37\n(09-08, 08-06, 14-15, 10-08)\nPoeni: Mihailo Pavković: 14, Petar Krstić: 8, Vojin Jovanović: 5, Ilija Leskovac: 2, Nikola Karić: 2, Petar Luković: 2, Pavle Ivković: 2, Aleksa Kulić: 2.\n:: APOTEKA SANA IZ MLADENOVCA DONIRALA GARNITURU DRESOVA KLUPSKOJ SELEKCIJI MLAĐIH PIONIRA I PIONIRA. 09.04.2019\nZ.U. APOTEKA MILANOVIĆ (Apoteka SANA) iz Mladenovca na čelu sa njenim vlasnikom, gospodinom Nikolom Milanovićem pomogla je klub i donirala garnituru dresova koja će se koristiti za selekcije mlađih pionira i pionira. U trenutku kada je to bilo potrebno klubu i kada su stare garniture dresova već dotrajale i spremne za zamenu, gospodin Nikola se javio na poziv, i na naše veliko zadovoljstvo izrazio želju da pomogne klub. Nakon dogovora, ideja je realizovana i 2 selekcije kluba su dobile novu garnituru dresova koja je izuzetnog kvaliteta i dizajna, a urađena od strane proizvođača sportske oreme koji radi za mnoge saveze i klubove u zemlji i inostranstvu. Treneri i deca su zahvalni na takvom gestu i sigurno je da smo u ovom trenutku jedna od ekipa koja ima najlepšu opremu. Mi ćemo se potruditi da se odužimo našem sponzoru i donatoru reklamiranjem APOTEKE SANA iz Mladenovca na našem klupskom sajtu, na dresovima, prenošenjem pozitivnog glasa, itd...\nNa prvenstvenim utakmicama koje su naše selekcije odigrale za vikend, gospodin Nikola Milanović je na naš poziv došao u salu i ispratio utakmicu selekcije mlađih pionira, a treneri i igrači su mu se tom prilikom zahvalili i napravili zajedničku fotografiju koja se nalazi u prilogu ovog teksta.\n:: NAJAVA UTAKMICA ZA VIKEND 13. I 14.04.2019. 09.04.2019\nZbog regionalnog treninga reprezentacije, sve ženske selekcije su slobodne ovo kolo.\nMLAĐI PIONIRI 1 U13.\nU 10. kolu regionalne lige, grupa 1, naša prva selekcija mlađih pionira igra utakmicu sa ekipom K.K. Bask iz Beograda. Utakmica se igra u petak 12.04.2019. godine u Beogradu u sali O.Š. Ratko Mitrović u ul. Omladinskih brigada br. 58 sa početkom u 20:15h. Polazak je planiran ispred Gradske opštine Mladenovac u 18:45h.\nU drugoj utakmici 1/16 finala regionalne lige za prvaka Beograda, naša druga selekcija mlađih pionira igra utakmicu sa ekipom K.K. Mondo Basket 2 iz Beograda. Utakmica se igra u Mladenovcu u nedelju 14.04.2019. godine u sali O.Š. Sveti Sava sa početkom u 15:15h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno protiv kvalitetnog protivnika.\nU poslednjem 18. kolu regionalne lige, grupa 1, naša prva pionirska selekcija igra utakmicu sa ekipom K.K. FMP 2 iz Beograda. Utakmica se igra u nedelju 14.04.2019. godine u Mladenovcu u sali O.Š. Sveti Sava sa početkom u 16:45h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno.\nU drugoj utakmici 1/16 finala regionalne lige za prvaka Beograda, naša druga pionirska selekcija igra utakmicu sa ekipom K.K. Ofi Basket 2 iz Beograda. Utakmica se igra u Mladenovcu u subotu 13.04.2019. godine u sali O.Š. Sveti Sava sa početkom u 20:20h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno protiv kvalitetnog protivnika.\nU 18. kolu regionalne lige, grupa 2, naša kadetska selekcija igra utakmicu sa ekipom B.K.K. Radnički 2 iz Beograda. Utakmica se igra u nedelju 14.04.2019. godine u beogradu uHali Slobodan Piva Ivković u ul. Vojvode Šupljikca br. 31 sa početkom u 14:45h. Polazak je planiran ispred Gradske opštine Mladenovac u 13:15h.\n:: POBEDE MLAĐIH PIONIRA 1, KADETA I MLAĐIH PIONIRKI, PORAZI PIONIRA 1, PIONIRA 2 I MLAĐIH PIONIRA 2. 09.04.2019\nU 9. kolu regionalne lige, grupa 1, naša prva selekcija mlađih pionira je odigrala utakmicu sa ekipom K.K. Vuk 2 iz Beograda i uspela da pobedi ubedljivo rezultatom 50 - 25. Iako igra nije bila na željenom nivou, razlika u kvalitetu je u ovom trenutku na strani naše ekipe pa ni pobeda ni jednog trenutka nije dolazila u pitanje. treba napomenuti da je protivnik i dosta mlađa ekipa koja je sastavljena od igrača početnika. Takođe su dosta fizički inferiornija ekipa u odnosu na našu. Bez obzira na sve pomenuto, mi decu učimo da igraju na isti način protiv svakog protivnika nezavisno od kvaliteta i imena protivnika, a to je najbolje što mogu u tom trenutku. Takođe ih učimo da na svakoj utakmici i treningu daju svoj maksimum jer je to jedini recept za uspeh i napredak. Mi smo počeli utakmicu dosta konfuzno i dekoncentrisano što govori i podatak da je u prvih 4 minuta igre rezultat bio 04-02 za nas. Nakon timeout-a je ekipa zaigrala dosta bolje i agresivnije i uspela da postigne nekoliko laganih koševa uz bolju odbranu što je rezultiralo našom prednošću. Druga petorka u pasareli je takođe bila dekoncentrisana u fazi odbrane što protivnik koristi i igra egal drugu četvrtinu (11-10). Pored loše odbrane na igraču sa loptom, nije funkcionisala ni kolektivna odbrana, loše smo rotirali, pa je protivnik to uspevao da kazni. U nekoliko poslednjih utakmica smo pokvarili procenat šuta iz neposredne blizine koša (zicer pozicija) što nas ne zabrinjava mnogo jer smatramo da je posledica toga trenutni umor i blagi pad forme koji je uobičajen. U nastavku utakmice su naši igrači igrali dosta bolje. Sa čestim izmenama smo pokušavali da držimo svežinu i visok ritam igre, kao i da svi igrači dobiju šansu i pokažu šta znaju. Na kraju je ekipa pobedila ubedljivo i zasluženo što je dobra uvertira pred derbi utakmicu sa ekipom K.K. Bask za vikend. Čestitke protivniku na fer i korektnoj igri, a našim dečacima na novoj pobedi i napretku koji pokazuju u poslednje vreme, bravo tigrovi...\nRezultat utakmice: K.K.BB Basket - K.K. Vuk 2 50 - 25\n(12-02, 11-10, 14-07, 13-06)\nPoeni: Mihailo Pavković: 8, Vojkan Stanković: 8, Petar Luković: 8, Aleksa Kulić: 7, Petar Krstić: 7, Tomislav Đorđević: 6, Andrija Radošević: 2, Nikola Tasić: 2, Konstatntin Milošević: 2.\nU derbi utakmici 17. kola Regionalne lige, naša kadetska ekipa slavila je u veoma teškoj i neizvesnoj utakmici koja je rešena u poslednjim sekundama, protiv odlične ekipe KK Div Basket iz Beograda. Utakmicu smo počeli dosta nervozno. Nismo mogli da pogodimo neke otvorene šuteve, promašili smo i neke otvorene zicere, pa nas je takva situacija dosta rano uvela u nervozu. U početnim minutima, pa sve do poluvremena, protivnik je imao rezultatsku prednost i nadmoć u igri. U prilog nam nije išao ni sudijski kriterijum, jer smo na poluvremenu bili ekstremno opterećeni faulovima i naši ključni igrači su imali po 3 faula na poluvremenu. Uprkos takvoj situaciji, naša ekipa je održavala rezultatski priključak sve vreme. Na poluvreme odlazimo sa 5 poena zaostatka i to zahvaljujući pogotku u poslednjim sekundama druge četvrtine. U trećoj četvrtini smo zaigrali mnogo bolje i to je najbolja četvrtina koju smo odigrali na čitavoj utakmici. U prvim minutama smo uspeli da anuliramo rezultatsku prednost protivnika, pa i povedemo u jednom trenutku. Prava borba je usledila. Igralo se čvrsto na obe strane, muški. Naši dečaci nisu ni jednog trenutka ustuknuli pred silno motivisanim protivnikom i rezultat je u nastavku utakmice sve vreme bio u egalu. Četvrta četvrtina se igrala u sličnom ritmu. Istina, počeli smo je malo lošije, u odbrani smo bili statični, nismo pomerali kao ranije, pa je posle tajm auta na 4:30 min do kraja naša ekipa delovala značajno bolje. Na 1:25 min do kraja naša ekipa imala je 7 poena prednosti i to je najveća razlika koju je bilo koja ekipa imala na utakmici. Tu prednost smo stekli izuzetno bitnim trojkama Matije Macure, Obradović Vuka, kao i šutem sa poludistance Ilić Filipa. Iz tajm auta primamo lake poene, gubimo loptu, primamo trojku i sada na 34 sekunde do kraja utakmice imamo 2 poena prednosti. Gubimo loptu na izvođenju u prednjem polju, pravimo faul i protivnik postiže oba slobodna bacanja. Na 17 sekundi do kraja naša ekipa ponovo ima loptu koju izvodi iz prednjeg polja i ovoga puta uspešno zadržavamo posed. Dobrom odbranom, tačnije, dobrim preuzimanjem, protivnički igrači nas dovode do sekundarnih rešenja iz auta, Obradović Vuk probija, dodaje do Đorđević Vojina koji deli loptu na stranu Ilić Filipu i ovaj pogađa vrlo težak i značajan šut za nas u tim trenucima. 7 sekundi ostaje do kraja utakmice, protivnik pravi dobru kretnju iz bočnog auta, a mi lošom komunikacijom u odbrani ostavljamo igrača na poludistanci samog. Igrač broj 11 protivničke ekipe promašuje otvoren šut i propušta priliku da odvede svoju ekipu u produžetak i naša ekipa slavi u veoma neizvesnoj završnici. Na ovoj utakmici pokazale su se neke slabosti naše ekipe na kojima ćemo definitivno raditi u narednom periodu. Takođe, naši igrači su pokazali visok nivo dekocentracije, delovanja pod emocijama i nervoze u trenucima kada nam to ni malo nije bilo potrebno i to je nešto što ćemo apsolutno iskoreniti u narednom periodu. Ovo je vrlo teško ostvarena pobeda i naši igrači treba da budu ponosni na prikazano danas. Na vrućem gostujućem terenu su pokazali karakter i sa te strane imamo recept kako se igra u ovakvim utakmicama. Čestitke momcima na ovoj nezaboravnoj pobedi, kao i partiji koju su pružili, bravo tigrovi...\nRezultat utakmice: K.K. Div Basket - K.K. BB Basket 66 - 68\n(13-09, 24-23, 11-15, 18-21)\nPoeni: Vuk Obradović: 21, Filip Ilić: 12, Vojin Đorđević: 10, Uroš Vasilić: 7, Aleksa Macura: 6, Matija Macura: 6, Aleksa Jovanović: 4, Andrija Martinović: 2.\nU 16. kolu kvalitetne lige za mlađe pionirke, naša ekipa je odigrala utakmicu protiv ekipe Ž.K.K. Novi Beograd - 7 i slavila rezultatom 80-62. Standardno smo počeli utakmicu, dosta blago i opušteno i prva 4 poena postižemo sa linije penala. Tek posle nekoliko minuta uspevamo da se probudimo i podignemo nivo igre. Na kraju prve četvrtine protivnik je imao pola koša prednosti (16-17). Dosta boljom igrom u drugoj deonici uspevamo da povedemo i na poluvreme odlazimo sa 4 poena prednosti (39-35). Nakon pauze i od samog starta drugog poluvremena smo održavali i uvećali prednost i mirmo priveli utakmicu kraju. Imali smo do kraja oscilacija u igri i dopuštali protivniku da umanji zaostatak, ali smo sve uspeli da iskontrolišemo i ponovo uvećamo prednost. Na kraju, postigli smo 80 poena, što nam je najviše ove sezone. Veliki broj poena je postignut iz dobre tranzicije lopte i kontra napada što je sigurno model igre kojem težimo. Čestitke protivniku na fer i korektnoj igri. Sve pohvale i za naše devojčice na prikazanoj igri i borbi na terenu, bravo tigrovi... Ono što posebno raduje je vidan napredak naših devojčica koje deluju dosta ozbiljnije, bolje, igraju na dosta višem nivou u poređenju sa prethodnom sezonom što nam sigurno daje motiva za dalji rad i napredak.\nRezultat utakmice: Ž.K.K. BB Basket - Ž.K.K. Novi Beograd - 7 80 - 62\n(16-17, 23-18, 26-12, 15-15)\nPoeni: Milica Andrejić: 25, Ivona Gašević: 21, Lena Mitrović: 14, Anđela Živković: 8; Nina Živković: 6, Elena Milanović: 2, Magdalena Andrejić: 2, Kristina Orlović: 2.\nU prvoj utakmici 1/16 finala regionalne lige, naša druga selekcija mlađih pionira je odigrala utakmicu sa ekipom K.K. Mondo Basket 2 iz Beograda i u neizvesnoj završnici poražena minimalnim rezultatom 36 - 35. Protivnik je ekipa koja je fizički inferiornija u odnosu na našu, ali je velikom agresivnošću u odbrani po celom terenu u većem delu utakmice taj hendikep nadoknadila i u više navrata nas terala na loša dodavanja i izgubljene lopte. Mi smo utakmicu počeli dosta nervozno što se videlo i po veoma lošem procentu šuta i sa linije slobodnih bacanja i iz neposredne blizine koša. Veliki broj zicera smo na početku utakmice promašili. Nadali smo se da će se igrači u nastavku probuditi, obzirom na rani jutarnji termin utakmice i činjenicu da su igrači rano ustali i krenuli na utakmicu nedovoljno naspavani što je jako bitno. Međutim, i u nastavku utakmice smo zadržali jako nizak procenat ubačenih šuteva i iz igre i iz prekida što je direktan razlog poraza. Podatak da smo slobodna bacanja šutirali bledih 10 procenata (10/1) dovoljno govori o našoj koncentraciji, kao i ogroman broj promašenih zicera. Ni odbrana nije funkcionisala ni blizu na način na koji bismo želeli i na način na koji smo pokazali da možemo da je igramo na nekim prethodnim utakmicama, ali ćemo to pravdati činjenicom da igrači nisu bili dovoljno naspavani i spremni za utakmicu. Uprkos porazu, mi nismo nezadovoljni igrom naše ekipe koja je igrala sa velikom željom i motivom, ali jednostavno lopta nije htela u koš na ovoj utakmici. Sigurno je da imamo kvalitet da igramo protiv ove ekipe i sigurno je da ćemo u revanšu dati sve od sebe da probamo da nadoknadimo minus od 1 poena i eventualnom pobedom se plasiramo u narednu fazu takmičenja što bi bio veliki uspeh. Ako igrači i jednog trenutka pomisle da ćemo lako pobediti protivnika, da će biti lako i slično, nećemo dobro proći. Niko se ne sme potceniti, a pogotovo ne ekipa koja je svojim kvalitetom i pobedama uspela da se plasira u 32 najbolje ekipe u Beogradu u okviru regionalne lige. I mi imamo kvalitet, što smo više puta ove sezone dokazali i ukoliko nam koncentracija bude na višem nivou uz popravljene procente šuta uz agresivniju odbranu, možemo se nadati pozitivnom ishodu u revanš utakmici. Sve čestitke protivniku na pobedi, a našim igračima na borbenosti i želji koju su pokazali na ovoj utakmici, bravo tigrovi...\nRezultat utakmice: K.K. Mondo Basket 2 - K.K. BB Basket 2 36 - 35\n(11-09, 13-08, 10-10, 02-08)\nPoeni: Lazar Petrović: 13, Uroš Đorđević: 8, Vuk Janošević: 6, Ognjen popović: 2, Veljko Petrović: 2, Aleksandar Vasilić: 2, Igor Šuša: 2.\nU pretposlednjem 17. kolu regionalne lige, grupa 1, naša prva pionirska selekcija je odigrala utakmicu sa ekipom B.K.K. Radnički 3 iz Beograda i tom prilikom poražena rezultatom 60 - 46. Iako je ostalo još jedno kolo da se odigra, vrlo verovatno da je ovo bila utakmica koja je odlučivala o prvom mestu u grupi pred nastavak takmičenja (1/16 finala regionalne lige za prvaka Beograda u ovoj kategoriji). Obe ekipe su sa istim skorom bile pre ove utakmice. Na žalost nismo uspeli da pobedimo utakmicu i sačuvamo prvo mesto u grupi koje smo držali tokom cele sezone. U drugom delu sezone nam je forma opala uz dosta težak raspored, pa smo sa 4 poraza na gostovanjima protiv direktnih konkurenata za vrh tabele zabeležili poraze. Da li ćemo takmičenje nastaviti sa 2. ili 3. mesta u grupi zavisi i od ostalih rezultata. Nećemo se uopšte time opterećivati i ne mora da znači da ćemo dobiti i lakšeg protivnika u doigravanju ukoliko smo za jedno mesto na tabeli bolje plasirani. Što se tiče ove utakmice, loše smo je počeli, protivnik je iz prva 3 napada poentirao bez pokušaja da se zaustavi ili napravi faul u cilju prekida napada protivnika i izvođenja lopte iz auta, ni ostatak igrača u petorci se nije potrudio da rotira u odbrani i probamo zaustaviti igrača sa loptom. Taj deo igre nam inače loše funkcioniše i definitivno je elemenat na kom moramo da radimo. Iako smo loše počeli, uspeli smo da pre svega u napadu zaigramo bolje i uhvatimo rezultatski priključak. Drugu četvrtinu smo odigrali možda i najbolje još od početka sezone kada je ekipa bila u odličnoj formi i podsetili da ekipa ima kvalitet i prostora za napredak. Uz dosta popravljenu igru u odbrani i pojačanu agresivnost, u napadu je proradio šut što je rezultiralo našom prednošću na poluvremenu utakmice od 5 poena. Onda opet neverovatan pad u 3. četvrtini gde je izgledalo kao da je neka sasvim druga ekipa bila na terenu. Dozvolili smo protivniku da radi šta god poželi u napadu bez naše reakcije, stao nam je šut i uz statičnost i bez kretnji nismo uspevali da ugrozimo koš protivnika u ovoj četvrtini što je rezultiralo sa samo 3 postignuta poena naspram 19 koliko je protivnik postigao u ovoj četvrtini. Već se tada pobednik utakmice nazirao. Mi smo u poslednjoj četvrtini pokušali da sustignemo protivnika ali bez uspeha. Popravili smo efikasnost u napadu ali bez većeg napretka u odbrani što je protivnik iskoristio i mirno priveo utakmicu kraju u svoju korist. Čestitke protivniku na pobedi, a našim dečacima na odigranom drugom kvartalu utakmice uz nadu da će forma ići uzlaznom putanjom što nam je definitvno neophodno u narednim utakmicama koje nas očekuju...\nRezultat utakmice: B.K.K. Radnički 3 - K.K. BB Basket 60 - 46\n(17-11, 06-17, 19-03, 18-14)\nPoeni: Mateja Gerasimović: 16, Nemanja Janković: 10, Filip Cvetanović: 6, Nikola Stojković: 5, Andrija Stojanović: 4, Filip Stojković: 3, Mladen Jovanović: 2.\nU 1. utakmici 1/16 finala regionalne lige za pionire 2 (dečaci rođeni 2005. godine), naša ekipa se sastala sa ekipom K.K. Ofi Basket i tom prilikom poražena rezultatom 74 - 59. Do 3 minuta pred kraj utakmice ništa nije slutilo na takav ishod utakmice obzirom da je cela utakmica do tog trenutka prošla u rezultatskoj klackalici. Osim lošijeg početka naše ekipe kada smo dozvolili protivniku da se razigra i stekne blagu rezultatsku prednost, nakon toga smo mi diktirali tempo i držali konce u svojim rukama. Posebno se to odnosi na drugu četvrtinu utakmice koju smo odigrali skoro bez greške što se odrazilo i na rezultat jer smo na poluvremenu utakmice imali 5 poena prednosti. Protivnik je uspeo u toku 3. četvrtine da dosta boljom igrom u napadu anulira tu našu prednsot i u poslednju četvrtinu uđemo sa nerešenim rezultatom (54-54). Nije u ovom periodu protivnik toliko dobro odigrao napad koliko je nama popustila koncentracija u odbrani i lošim reakcijama dozvoljavali protivniku da postiže koševe. Poslednja četvrtina je takođe bila u rezultatskom egalu 3 minuta pred kraj utakmice. Imali smo peh da nambitan igrač za ekipu izađe sa 5 ličnih grešaka, i nakon toga ekipa totalno staje što protivnik koristi i brzom igrom u napadu i dobrom tranzicijom lopte uspeva da nas kažnjava i stekne veoma lepu prednost pred revanš utakmicu koja se igra za 2 dana u Mladenovcu. Ostaje žal jer je propuštena lepa prilika da u eventualnom egal rezultatu utakmice tražimo šansu za prolazak dalje kroz utakmicu u Mladenovcu, mada je sigurno da se nećemo predati, naprotiv, daćemo maksimum da probamo da pobedimo kvalitetnog protivnika sa većom razlikom od one sa kojom smo izgubili utakmicu. Čestitke protivniku na pobedi, a našim igračima na dosta boljoj igri na gostujućem terenu i napretku koji pokazuju u poslednje vreme, bravo tigrovi...\nRezultat utakmice: K.K. Ofi Basket - K.K. BB Basket 74 - 59\n(17-12, 18-28, 19-14, 20-05)\nPoeni: Vukan Nešić: 19, Danilo Pantić: 16, Petar Ivanović: 8, Vladimir Milić: 6, Aleksandar Senić: 5, Đurđe Petrović: 5.\n:: NAJAVA UTAKMICA ZA VIKEND 06. I 07.04.2019. GODINE 03.04.2019\nU 16. kolu kvalitetne lige za mlađe pionirke, grupa 2, naše devojčice igraju utakmicu sa ekipom Ž.K.K. Novi Beograd 7. Utakmica se igra u nedelju 07.04.2019. godine u Mladenovcu u sali O.Š. Sveti Sava sa početkom u 18:30h. Pozivamo sve navijače i simpatizere kluba da dođu u što većem broju i podržimo naše devojčice da odigraju hrabro i borbeno.\nU 9. kolu regionalne lige, grupa 1, naša prva selekcija mlađih pionira igra utakmicu sa ekipom K.K. Vuk 2 iz Beograda. Utakmica se igra u nedelju 07.04.2019. godine u Mladenovcu u sali O.Š. Sveti Sava sa početkom u 16:45h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno.\nU prvoj utakmici 1/16 finala regionalne lige za prvaka Beograda, naša druga selekcija mlađih pionira igra utakmicu sa ekipom K.K. Mondo Basket 2 iz Beograda. Utakmica se igra u subotu 06.04.2019. godine u Zemunu u sali O.Š. Lazar Savatić u ul. Kej Oslobođenja br. 27 sa početkom u 10:00h pre podne. Polazak je planiran ispred Gradske opštine Mladenovac u 08:15h pre podne.\nU pretposlednjem 17. kolu regionalne lige, grupa 1, naša prva pionirska selekcija igra utakmicu sa ekipom B.K.K. Radnički 3 iz Beograda. Utakmica se igra u subotu 06.04.2019. godine u Beogradu u sali Balon SD Voždovac u ul. Mijačka br. 5 sa početkom u 12:00h. Polazak je planiran ispred Gradske opštine Mladenovac u 10:20h pre podne.\nU prvoj utakmici 1/16 finala regionalne lige za prvaka Beograda, naša druga pionirska selekcija igra utakmicu sa ekipom K.K. Ofi Basket 2 iz Beograda. Utakmica se igra u četvrtak 11.04.2019. godine u Beogradu u sali O.Š. 20. Oktobar u ul. Omladinskih Brigada br. 138 sa početkom u 21:30h. Polazak je planiran ispred Gradske opštine Mladenovac u 19:50h.\nU 17. kolu regionalne lige, grupa 2, naša kadetska selekcija igra utakmicu sa ekipom K.K. Div Basket iz Beograda. Utakmica se igra u nedelju 07.04.2019. godine u Beogradu u sali O.Š. Borislav Pekić u ul. Danila Lekića Španca br. 27 sa početkom u 14:45h. Polazak je planiran ispred Gradske opštine Mladenovac u 13:15h.\n:: POBEDE SVIH KLUPSKIH SELEKCIJA OSIM PIONIRA 2. 01.04.2019\nPIONIRI 1 U15.\nU 16. kolu regionalne lige, grupa 1, naša prva pionirska selekcija je odigrala utakmicu sa ekipom K.K. Cerak 4 iz Beograda i uspela da zabeleži ubedljivu pobedu rezultatom 100 - 44. Nakon prve četvrtine kada smo oscilirali u igri, u nastavku utakmice smo nadigrali protivnika u svim košarkaškim elementima i zasluženo pobedimo ekipu koja u ovom trenutku ima manji košarkaški kvalitet u odnosu na našu ekipu. Pokušali smo na ovoj utakmici da podignemo nivo igre i vežbamo neke taktičke stvari koje ćemo probati da primenimo na utakmici koja sledi za vikend sa ekipom B.K.K. Radnički 3 i koja će verovatno odlučiti ekipu koja će sa prve pozicije u grupi čekati protivnika u 1/16 finala za prvaka Beograda regionalne lige. Ekipa je u pojedinim momentima pokazala dosta dobar i visok nivo koncentracije i u tim momentima je i igra funkcionisala na željenom nivou. Bilo je i momenata kada nam je padala koncentracija što nije dobro protiv protivnika gde je velika razlika u kvalitetu. Dakle, ekipa i dalje dosta oscilira i od trenutaka dobre igre vrlo brzo nam ritam opada i nivo igre što ćemo svakako morati da svedemo na minimum u narednoj utakmici ukoliko želimo pobedu. Ono što se od igrača traži i zahteva na svakoj utakmici je da daju svoj maksimum, a nikako pobeda. Tako će biti i na sledećoj utakmici, pokušaćemo da budemo spremni za utakmicu i odigramo hrabro i borbeno protiv protivnika koji je uz našu ekipu u dosadašenjem delu sezone pokazao rezultatski najviše. Što se tiče ove utakmice, pokušali smo agresivnom odbranom protivnika da nateramo na greške što nam je u dobroj meri i polazilo za rukom. U napadu smo imali fizički dominantne igrače koji su sa dosta ofanzivnih skokova kažnjavli protivnika u situacijama kada nismo uspevali iz brzog ili kontra napada da poentiramo. Čestitke protivniku na fer i korektnoj igri, a našim dečacima na pobedi i dosta boljoj igri u odnosu na neke prethodne utakmice sa nadom da ćemo uspeti da podižemo nivo forme i igre u nastavku prvenstva... bravo tigrovi...\nRezultat utakmice: K.K. BB Basket - K.K. Cerak 4 100 - 44\n(21-15, 27-13, 29-11, 23-05)\nPoeni: Mateja Gerasimović: 30, Filip Stojković: 22, Filip Cvetanović: 19, Nemanja Janković: 11, Luka Živadinović: 6, Dimitrije Mijailović: 6, Marko Živković: 2, Vukašin Pavlović: 2, Lazar Milenković: 2.\nU 8. kolu regionalne lige, grupa 1, naša prva selekcija mlađih pionira je odigrala utakmicu sa ekipom K.K. Ras 4 iz Beograda i uspela da pobedi ubedljivo rezultatom 74 - 42. Najteže je igrati unapred dobijene utakmice (pod znacima navoda) i uvek postoji bojazan od potcenjivanja protivnika, posebno kada su mlađe kategorije i mlađi pioniri u pitanju. To je skroz suprotno od onoga kako učimo našu decu i članove. Protivnik je ekipa koja ima perspektivu i određeni kvalitet i trenutni plasman na tabeli nije realan. Mi smo utakmicu odigrali od samog početka dobro, celim njenim tokom održavali visok nivo agresivnosti u odbrani, u napadu pokušavali dobrim trčanjem i tranzicijom lopte da postignemo što više laganih poena što nam je u dobrom delu i polazilo za rukom. Nije neobično da usled forsiranja takve igre ekipa ima i veći broj izgubljenih lopti što je i kod nas bio slučaj, ali smo to uspevali dobrom odbranom u većem delu utakmice da nadoknađujemo. Drago nam je da je ekipa posle krize i nediscipline pojedinih igrača shvatila da je to štetno i počela da se ponaša pozitivno i radi dosta bolje na treninzima što se automatski odrazilo i na igru, rezultat, napredak, atmosferu u ekipi, itd. Ovo treba da bude motiv dečacima za još bolji i jači rad što će za posledicu imati poboljšanje forme koja nam je neophodna za nastavak prvenstva i dolazak eliminacionih utakmica u 1/16 finala za prvaka Beograda regionalne lige. Čestitke protivniku na fer i korektnoj igri, a našim dečacima na pobedi i svemu prikazanom na ovoj utakmici, bravo tigrovi...\nRezultat utakmice: K.K. Ras 4 - K.K. BB Basket 42 - 74\n(10-19, 10-17, 12-23, 10-15)\nPoeni: Mihailo pavković: 18, Petar Krstić: 15, Luka Pavlović: 13, Andrija Radošević: 9, Petar Luković: 9, Mihajlo Jerinić: 5, Pavle Ivković: 3, Aleksa Kulić: 2.\nU poslednjem 14. kolu regionalne lige, grupa 1, naša druga selekcija mlađih pionira je odigrala utakmicu sa odličnom ekipom K.K. Torlak 2 iz Beograda i u neizvesnoj i dramatičnoj utakmici punoj preokreta uspela da pobedi rezultatom 43 - 40. Iako utakmica nije imala nikakav rezultatski značaj jer bi obe ekipe zadržale isti plasman i u slučaju pobede ili poraza, obe ekipe su odigrale kao da je finale final four-a lige što je jako pozitivno i definitvno nešto čemu ih učimo, a to je da na svakoj utakmici daju svoj maksimum i igraju najbolje što mogu poštujući protivnika nezavisno da li je košarkaški bolji ili lošiji od nas. Takođe, izvlačimo pouke iz svakog i uspeha i neuspeha pokušavajući dobro da zadržimo, a loše da odbacimo na narednim utakmicama. Utakmica je bila neizvesna većim delom, a posebno na kraju kada smo imali pored znanja i dosta sportske sreće da neki šutevi protivnika ne uđu u koš. Mi nismo počeli utakmicu na očekivanom nivou, prva petorka u pasereli je teško dolazila do koša protivnika zahvaljujući agresivnoj odbrani i dobroj rotaciji što je rezultiralo prednošću protivnika od 6 poena što je bio i dobar rezultat za nas u skaldu sa prikazanim na terenu. Naša druga petorka je uspela da anulira prednost protivnika i smanjimo zaostatak na pola koša pred početak drugog poluvremena. Iako smo u nastavku imali prednost u visini i fizički bili dominantniji u odnosu na protivnika, nismo iskoristili tu prednost. Naprotiv, protivnik je u tim trenucima izuzetnom borbenošću i velikom voljom u fazi odbrane uspevao da nam poremeti koncepciju na šta mi nismo odgovorili istom merom pa je u toku 3. četvrtine protivnik bio konstatntno u prednosti. U sličnom ritmu je počela i poslednja četvrtina da bi u jednom trenutku (6 min do kraja utakmice) prednost protivnika iznosila i 10 poena kada je delovalo da nećemo uspeti da se rezultatski vratimo u igru. Naši dečaci su se borili i želeli pobedu, videlo se po pristupu, ali u tim trenucima lopta nije htela u koš. Pokušavali smo u tim trenucima određenim izmenama da nađemo pravu petorku. Onda su naši igrači uspeli da poprave procenat šuta u prelomnim trenucima utakmice, sa nekoliko ofanzivnih skokova da smanjimo prednost protivnika i uvedemo utakmicu u egal završnicu. U poslednjem minutu utakmice protivnik je imao nekoliko šuteva za izjednačenje i eventualno pobedu ali je na našu sreću promašio što nam je donelo pobedu. Sigurno je da nikome ništa ne pada sa neba, tako su i naši dečaci svojim kvalitetom, radom, voljom i borbenošću,kako na ovoj utakmici, tako i uopšte celim tokom sezone, zaslužili da pobede ovu utakmicu. Svi igrači su zaslužni za pobedu i dali su svoj doprinos, a Stanković Vojkan je bio na ovoj utakmici džoker ekipe koji je doneo prevagu i svojom igrom doprineo da ekipa pobedi. Inače, svi dečaci napreduju zadovoljavajućim tempom i u skladu sa tim i ekipa ide uzlaznom putanjom. Sigurno je ova selekcija jedna od najprijatnijih iznenađenja ove sezone. Ovom pobedom smo učvrstili 3 poziciju u grupi i time se plasirali u 1/16 finala regionalne lige. Čekamo protivnika u nastavku i ono što je sigurno da ćemo na svakoj utakmici pružiti maksimum i pokušati da doguramo što dalje u trci za prvaka Beograda. Iskrene čestitke protivniku kao i njihovom treneru na korektnosti, a našim dečacima na pobedi i svemu prikazanom u dosadašnjem delu sezone, bravo tigrovi...\nRezultat utakmice: K.K. BB Basket 2 - K.K. Torlak 2 43 - 40\n(08-14, 11-06, 09-14, 15-06)\nPoeni: Vojkan Stanković: 15, Igor Šuša: 12, Lazar Petrović: 8, Uroš Đorđević: 2, Nikola Tasić: 2, Veljko Petrović: 2, Janko Šundić: 2.\nU utakmici protiv ekipe KK Beokoš naša kadetska ekipa slavila je ubedljivim rezultatom, uprkos bledom izdanju kada je igra u pitanju. Utakmica se igrala u ponedeljak uveče, pa je i to imalo definitivno uticaja na našu igru i samo izdanje kojim nemamo razloga da budemo zadovoljni. Nedelju pred ovu utakmicu smo iskoristili da neke igrače odmorimo, a neke oporavimo od sitnih povreda koje već neko vreme vučemo. Samim tim i naše izdanje je bilo dosta bledo, obzirom da je jako malo igrača bilo u punom trenažnom procesu. Dosta smo izgubili na agresivnosti u odbrani i to je dozvolilo da protivnik postigne neke poene koje inače ne bi, a u napadu smo delovali krajnje nesigurno. U prvoj četvrtini utakmice smo delovali kao ekipa koja jesmo čitave sezone. Dobrom odbranom, brzim konverzijama u napadu smo stigli do veliko broja poena. Međutim, sve nakon toga bilo je na dosta lošijem nivou. Procenti šuteva za 1, 2 i 3 poena su nam bili katastrofalni čitavu utakmicu i iako smo sve četvrtine dobili, drugu, treću i četvrtu smo odigrali praktično u egalu. Usled ranog vođstva, naša ekipa se evidentno opustila i usled lagodnosti pravila izuzetnio veliki broj grešaka. Greške su rodile nesigurnost, što je kumovalo našoj veoma slaboj partiji, protiv, objektivno slabijeg protivnika. Sve u svemu, naša ekipa je u ovoj utakmici izašla kao pobednik, ali je ovo najslabija utakmica koju je naša ekipa odigrala u sezoni i to pred veoma važno gostovanje ekipi KK Div.\nRezultat utakmice: K.K. Beokoš - K.K. BB Basket 37 - 68\n(10-29, 10-13, 07-12, 09-14)\nPoeni: Vuk Obradović: 17, Matija Macura: 13, Filip Ilić: 12, Aleksa Jovanović: 9, Aleksa Macura: 8, Vojin Đorđević: 5, Ognjen Simić: 2, Uroš Vasilić: 2.\nU 15. kolu kvalitetne lige za mlađe pionirke, grupa 2, naše devojčice ostvarile su važnu pobedu na gostovanju protiv ekipe Ž.K.K. Cerak iz Beograda rezultatom 33-45. Iako je igra bila dosta neubedljiva i mogla biti dosta bolja kroz celim tokom utakmice, veoma nam je bitna pobeda pre svega na psihološkom planu zbog daljeg rada i atmosfere u ekipi. Ušli smo u utakmicu dosta opušteno, možda sa određenom dozom potcenjivanja zbog trenutnog plasmana na tabeli protivnika, bez energije i u prvoj četvrtini postižemo svega 4 poena. U drugoj deonici meča smo napravili razliku koju smo održavali do kraja i na trenutke dozvoljavali protivniku da se približi. Na kraju je presudio košarkaški kvalitet koji je trenutno na našoj strani. Poruka za naše devojčice je da ne smemo dozvoljavati sebi ovakve igre, da se ne trebamo zadovoljavati ovakvim pobedama, već da igramo kao da je na drugoj strani terena protivnik bilo kog kvaliteta i da ne smemo da ulazimo u utakmicu sa dozom potcenjivanja i osvrtanjem na rezultat iz prvog dela sezone. Nadamo se promeni već na sledećoj utakmici uz komentar da devojčice napreduju dobrom dinamikom i da su dosta bolje u odnosu na prošlu sezonu što i jeste bio cilj, a ne rezultat. Protivniku sve čestitke na prikazanoj borbi, kao i našim devojčicama koje su i pored lošije odigrane utakmice ostvarile pobedu i na taj način pokazale karakter, bravo tigrovi...\nRezultat utakmice: Ž.K.K. Cerak - Ž.K.K. BB Basket 33 - 45\n(02-04, 03-12, 15-18, 13-11)\nPoeni: Milica Andrejić: 13, Ivona Gašević: 10, Lena Mitrović: 8, Mina Milosavljević: 6, Anđela Živković: 2, Nina Živković: 2, Lana Lukić: 2, Nikolina Milenković: 2.\nU poslednjem 14. kolu regionalne lige, grupa 1, naša druga pionirska selekcija je odigrala utakmicu sa ekipom K.K. Beovuk 72 - 2 iz Beograda i tom prilikom ubedljivo poražena rezultatom 80 - 44. Iako je to dosta bolje izgledalo nego u prvoj utakmici sa istim protivnikom, nismo odigrali utakmicu na željenom nivou bez obzira što je protivnikmu ovom trenutku dosta kvalitetnija ekipa od nas. Počeli smo solidno utakmicu u fazi napada ali nismo bili efikasni i zahvaljujući lošem pregledu igrača sa loptom nismo kaznili protivnika za propuste u odbrani. U fazi odbrane smo dosta dobro poštovali principe,ali naša stara boljka je defanzivni skok i zagrađivanje koša došao do izražaja i na ovoj utakmici, pa je protivnik svoj loš procenat šuta u prvoj četvrtini nadoknađivao dobrim ofanzivnim skokom. Na momente smo pružali dobar otpor kvalitetnijem protivniku, a na momente delovali loše na terenu i odigrali utakmicu do kraja u ritmu toplo - hladno kao i većinu utakmica u drugom delu sezone u regionalnoj ligi. Utakmica nije imala rezultatski značaj obzirom da je protivnik obezbedio 1. mesto u grupi kao i mi 5. poziciju bez mogućnosti menjanja, ali smo svakako hteli da odigramo što bolje na domaćem terenu i probamo eventualnom pobedom da u što boljem raspoloženju sačekamo protivnika u 1/16 finala za prvaka Beograda. Ekipa se plasirala u nastavak takmičenja i čekamo ime protivnika. Raduje mali napredak ekipe svesni da ne može ništa preko noći i da je potrebno za sve vreme. Nadamo se da će igrači shvatiti značaj treniranja preko leta kada su nam sale dostupne svakodnevno i redovno dolaziti na treninge. Sigurno ćemo dati svoj maksimum u utakmicama koje nam slede i potruditi se da sezonu produžimo što je više moguće i na svakoj utakmici da svoju kožu skupo prodamo. Čestitke protivniku na zasluženoj pobedi i osvojenom prvom mestu u grupi, a našim dečacima poruka da budu istrajni i uporni u radu sa većom verom u sebe i sopstvene mogućnosti...\nRezultat utakmice: K.K. BB Basket 2 - K.K. Beovuk 72 - 2 44 - 80\n(11-19, 10-21, 12-23, 11-17)\nPoeni: Danilo Pantić: 19, Vukan Nešić: 9, Petar Ivanović: 8, Aleksandar Senić: 4, Aleksandar Bajkić:2, Ognjen Marković: 2.\n:: NAJAVA UTAKMICA ZA VIKEND 30. I 31.03.2019. 27.03.2019\nŽENSKA ŠKOLA KOŠARKE:\nŽenska škola košarke (devojčice rođene 2008./09./10. godine i mlađe) igra prijateljsku utakmicu sa ekipom Ž.K.K. Pobednik iz Beograda. Utakmica se igra u četvrtak 28.03.2019. godine u Beogradu (Karaburma) u sali O.Š. Jovan Popović u ul. Marijane Gregoran br. 77 sa početkom u 20:30h. Polazak je planiran ispred gradske opštine Mladenovac u 19:00h.\nU 15. kolu kvalitetne lige za mlađe pionirke, grupa 2, naše devojčice igraju utakmicu sa ekipom Ž.K.K. Cerak iz Beograda. Utakmica se igra u subotu 30.03.2019. godine u Beogradu u sali O.Š. Đorđe Krstić u ul. Živka nastića Babe br. 12 sa početkom u 12:10h. Polazak je planiran ispred Gradske opštine Mladenovac u 10:45h pre podne.\nU 8. kolu regionalne lige, grupa 1, naša prva selekcija mlađih pionira igra utakmicu sa ekipom K.K. Ras 4 iz Beograda. Utakmica se igra u nedelju 31.03.2019. godine u Beogradu u sali O.Š. Đura Jakšić u ul. Kanarevo Brdo br. 2 sa početkom u 10:15h pre podne. Polazak je planiran ispred Gradske opštine Mladenovac u 08:30h pre podne.\nU 14. kolu regionalne lige, grupa 1, naša druga selekcija mlađih pionira igra utakmicu sa ekipom K.K. Torlak 2 iz Beograda. Utakmica se igra u subotu 30.03.2019. godine u Mladenovcu u sali O.Š. Sveti Sava sa početkom u 18:30h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno.\nU 16. kolu regionalne lige, grupa 1, naša prva pionirska selekcija igra utakmicu sa ekipom K.K. Cerak4 iz Beograda. Utakmica se igra u nedelju 31.03.2019. godine u Mladenovcu u sali O.Š. Sveti Sava sa početkom u 18:20h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno.\nU 14. kolu regionalne lige, grupa 1, naša druga pionirska selekcija igra utakmicu sa ekipom K.K. Beovuk 72 - 2 iz Beograda. Utakmica se igra u subotu 30.03.2019. godine u Mladenovcu u sali O.Š. Sveti Sava sa početkom u 16:45h. Pozivamo sve navijače i simpatizere kluba da dođu u što većem broju i podržimo naše dečake da odigraju hrabro i borbeno protiv kvalitetnog protivnika.\nU 16. kolu regionalne lige, grupa 2, naša kadetska selekcija igra utakmicu sa ekipom K.K. Beokoš iz Beograda. Utakmica se igra u ponedeljak 01.04.2019. godine u Beogradu u sali O.Š. Stevan Sinđelić u ul. Milića Rakića br. 1 sa početkom u 21:15h. Polazak je planiran ispred Gradske opštine Mladenovac u 19:45h.\n:: POBEDE KADETA, MLAĐIH PIONIRA 1 I MLAĐIH PIONIRA 2, PORAZI OBE PIONIRSKE SELEKCIJE I MLAĐIH PIONIRKI. 27.03.2019\nU 7. kolu regionalne lige, grupa 1, naša prva selekcija mlađih pionira je odigrala utakmicu sa ekipom K.K. Plejmejker Pro iz Obrenovca i uspela posle dva vezana poraza da pobedi neugodnog protivnika rezultatom 41 - 27. Utakmica je bila zakazana u jutarnjem terminu te su naši igrači morali ustati ranije kako bi krenuli na utakmicu što nam nije standardan termin igranja utakmica i treniranja. Pribojavali smo se zbog navedenih činjenica što se pokazalo kao opravdano jer su dečaci počeli utakmicu nedovoljno spremni. Igra ekipe nije bila toliko loša na samom početku koliko je izostala koncentracija kod realizacije šuteva usled nedovoljne spremnosti za početak utakmice. Protivnik je to iskoristio i poveo sa 04-00. Mi smo uspeli brzo da sustignemo prednost i onda su do kraja četvrtine postignuta samo po 2 poena obe ekipe pa je četvrtina završena nerešeno 06-06. Druga petorka u pasareli je dosta koncentrisanije počela, imali bolji procenat šuta i igrali dosta bolje što je rezultiralo našom prednošću na poluvremenu od 12 poena. Iako smo imali oscilacija u igri i u nastavku utakmice, pobeda ni u jednom trenutku nije dolazila u pitanje i utakmicu smo mirno rezultatski priveli kraju u svoju korist. Čini se da posle kraće krize ekipa ide uzlaznom putanjom što se poklopilo i sa boljim radom i ponašanjem na treningu što je logično i očekivano. Igrači napreduju, slušaju i koriste svoje prednosti u odnosu na protivnika sa kojima igramo. Naravno da ima i grešaka na kojima moramo da radimo i otklanjamo ih ali je atmosfera u ekipi dosta bolja i oseća se pozitivna atmosfera u poslednje vreme što je neophodno za napredak i dalji rad pojedinaca i ekipe. Čestitke protivniku na fer i korektnoj igri, a našim dečacima na pobedi i napretku koji pokazuju u poslednje vreme, bravo tigrovi...\nRezultat utakmice: K.K. Plejmejker Pro - K.K. BB Basket 27 - 41\n(06-06, 04-16, 06-10, 11-09)\nPoeni: Mihailo Pavković: 16, Petar Krstić: 12, Vojin Jovanović: 5, Pavle Ivković: 2, Vojkan Stanković: 2, Petar Luković: 2, Luka Pavlović: 2.\nU derbi utakmici 15. kola Regionalne lige naša kadetska selekcija slavila je protiv izuzetno neugodnog protivnika u utakmici koja je bila neizvesna do samog kraja, iako rezultat deluje da je ova pobeda ostvarena lagodno. U pripremnoj nedelji za utakmicu suočili smo se sa sijaset problema, zdravstveno stanje igrača nam nije na zavidnom nivou i na raspolaganju smo imali samo 9 igrača na ovoj utakmici. Utakmicu smo otvorili agresivno, ali sa dosta kontakta, što nas je uvelo u rani problem sa faulovima, a sa skraćenom rotacijom, ova situacija je imala još veći značaj. Velikih problema nam je u odbrani zadavao protivnički igrač Medić Stevan, koji je imao neverovatno prvo poluvreme. Postigao je 25 poena u prvom poluvremenu od 33, koliko je postigla cela ekipa. Uprkos činjenici da smo u odbrani mogli biti mnogo bolji, mi smo se polako rezultatski odlepljivali. Međutim, svaki put kada bismo napravili osetniju razliku protivnik bi se vratio serijom u život i praktično smo sve vreme bili pod pritiskom protivnika koji nam je rezultatski disao za vratom. Ključan trenutak na utakmici je bio kada su naša dva igrača 2003. godište ušli u igru i uspeli da svojim doprinosom zadrže nivo igre i agresivnosti koji želimo. U tim trenucima protivnik se grčevito borio da priđe što je bliže moguće rezultatski, obzirom da smo tada bili u ozbiljnim problemima sa igračkim kadrom, što zbog povrede našeg krilnog cetra, što zbog nagomilanih faulova igrača. Drugo poluvreme smo otvorili sa 3 vezane trojke kao odgovor na zonsku odbranu protivnika i tada je delovalo kao da smo uspeli konačno da se oslobodimo grča u napadu, koji je svakako proizvod čestog menjanja odbrane protivnika i našeg lošeg čitanja i prilagođavanja u igri. U četvrtoj četvrtini potpuno zaustavljamo protivnika i uspevamo da nadoknadimo razliku iz prvog susreta protiv ekipe KK Borac Zemun koja nas je tom prilikom porazila rezultatom 64-44. Utakmica koju smo odigrali je bila izuzetno teška i za igranje i za vođenje. Protivnik je odličan i čestim korigovanjem zahteva punu koncentraciju svih 40 minuta. Naši igrači imaju svako pravo biti zadovoljni sobom i svojom partijom. Vredi napomenuti i da je protivnički igrač koji je postigao 25 poena u prvom poluvremenu, u drugom postigao svega 6, što govori na koji način smo odigrali i koliko su nam korekcije u igri urodile plodom. Okrećemo se novim izazovima koji nam predstoje, a momcima čestitamo na prikazanom i apelujemo da nastave sa dobrim trendom treniranja i zalaganja.\nRezultat utakmice: K.K. BB Basket - K.K.Borac Zemun 86 - 61\n(25-19, 17-14, 25-21, 19-07)\nPoeni: Vuk Obradović: 30, Aleksa Jovanović: 19, Aleksa Macura: 9, Filip Ilić: 9, Matija Macura: 6, Uroš Vasilić: 6, Andrija Marttinović: 5, Aleksa Mihajlović: 2.\nMLAĐI PIONRI 2 U12:\nU 13. kolu regionalne lige, grupa 1, naša druga selekcija mlađih pionira je odigrala utakmicu sa ekipom K.K. Fleš 4 iz Beograda i uspela da pobedi rezultatom 42 - 34. Nisu naši dečaci odigrali na sjajnom nivou kao neke prethodne utakmice, ali je u dobroj meri tome doprinela i dobra igra protivnika koji jeste mlađa ekipa od nas ali pokazala veliki napredak u odnosu na utakmicu iz prvog dela sezona. Mi smo bili oslabljeni neigranjem nekoliko bitnih igrača za ekipu što nas je dodatno poremetilo i nismo imali prepoznatljivu agresivnost u odbrani zbog smanjene rotacije ali smo to nadoknadili odličnim procentom šuta u napadu, posebno u drugom poluvremenu kada je protivnik pretio da nas rezultatski sustigne, pa i prestigne. Igrači su možda bili više opušteni od dozvoljenog zbog ubedljive pobede iz prvog dela sezone protiv istog protivnika što je vrlo lako moglo da nas košata pobede. Učimo decu da se niko ne sme potceniti, da svi rade i napreduju što i mi želimo i ako hoćemo da budemo bolji od ostalih, moramo više i vrednije da radimo na treninzima od ostalih. I ovog puta je ekipa pokazala da ima karakter i u trenucima pada igre i naleta protivnika uspela da smogne snage, koncentracije, prikaže znanje i pobedi još jednu utakmicu. Sve pohvale svim akterima ove utakmice, i protivniku koji se žestoko borio i nije predavao do samog kraja, a našim dečacima na pobedi, karakteru, napretku koji pokazuju iz utakmice u utakmicu i na kraju svemu prikazanom ove sezone... bravo tigrovi...\nRezultat utakmice: K.K. Fleš 4 - K.K. BB Basket 2 34 - 42\n(04-07, 07-12, 14-15, 09-08)\nPoeni: Igor Šuša: 13, Lazar Petrović: 13, Veljko Petrović: 5, Aleksa Stanojević: 2, Rastko Burdelj: 2, Ognjen Popović: 2, Janko Šundić: 2, Uroš Đorđević: 2, Aleksandar Vasilić: 1.\nU 15. kolu regionalne lige, grupa 1, naša prva pionirska selekcija je odigrala derbi utakmicu sa ekipom K.K. Radivoj Korać iz Beograda i tom prilikom poražena rezultatom 41 - 26. Nakon svih pobeđenih utakmica u prvom delu sezone, u drugom delu smo imali 3 poraza na gostujućim terenima uz pad forme. Istina je i da nam je pored mnogo bolje forme u prvom delu sezone i raspored utakmica dosta išao na ruku pa smo sve derbi utakmice protiv ekipa koje pretenduju na sam vrh tabele igrali na domaćem terenu. Iako je ekipa trenutno na 1. mestu na tabeli sa istim skorom kao još dve ekipe, očekuje nas grčevita borba da je i zadržimo obzirom da igramo na gostujućem terenu protiv direktnog konkurenta za prvo mesto, ekipom B.K.K. Radnički 3. Ono što je mnogo bitnije od toga je da probamo da se postepeno vratimo u bolju formu, po mogućnosti iz prvog dela sezone. Sa povratkom sportske forme će se i igra i rezultati dići na viši nivo. Što se tiče utakmice, sam broj postignutih poena dovoljno govori o našoj efikasnosti u napadu i procentima koje smo imali. Šta je uzrok lošeg procenta šuta ne znamo, ali je činjenica da je samopouzdanje igrača na dosta nižem nivou na kojem bi trebalo biti. Igrači treba da znaju da nemaju nikakav pritisak od strane kluba i trenera da moraju pobediti i slično. Trebalo bi da svaku utakmicu shvate kao igru, priliku da se nadmeću sa protivnikom bez bilo kakvog pritiska i imperativa i uživaju u svakom trenutku utakmice bez straha šta će se desiti ako izgube. Sa takvim stavom i razmišljanjem će sigurno i efikasnost i igra biti na višem nivou. Uz igru toplo - hladno na ovoj utakmici, nismo ni mogli bolji rezultat ostvariti uz loš procenat šuta. Protivnik je bio i agresivniji i konkretniji, čini se sa dosta većom željom što ne sme da nam se dešava ubuduće i samim tim zasluženo pobedio utakmicu na čemu im čestitamo. Našim dečacima poruka da se opuste i pokušaju bez prevelikog pritiska da igraju utakmice što će sigurno dovesti do bolje igre, rezultata, atmosfere, itd...\nRezultat utakmice: K.K. Radivoj Korać - K.K. BB Basket 41 - 26\n(13-07, 06-07, 17-08, 05-04)\nPoeni: Luka Živadinović: 8, Nemanja Janković: 5, Mateja Gerasimović: 5, Filip Stojković: 4, Filip Cvetanović: 3, Danilo Pantić: 1.\nU pretposlednjem 13. kolu regionalne lige, grupa 1, naša druga pionirska selekcija je odigrala utakmicu sa ekipom K.K. Novi Beograd 7 i poražena rezultatom 65 - 59. Iako bi se moglo na osnovu rezultat pomisliti da je bila rezultatski neizvesna utakmica, istina je drugačija. Kao i na velikoj većini utakmica ove sezone koje smo odigrali na gostujućem terenu, mučili smo se da ugrozimo koš protivnika. Odbrana nam je na jako niskom i lošem nivou u drugom delu sezonu, u nekim trenucima u fazi odbrane sa neverovatno nerezonskim odlukama protivniku mnogo olakšavamo stvari na utakmicama i dajemo im samopouzdanje za dalje i olakšavamo posao. Slično kao prva pionirska selekcija, i druga je u padu forme i pokazivala je mnogo bolje igre u prvom delu sezone što se normalno, poklopilo i sa rezultatom. Pokušavamo sa boljim radom na treninzima da se vratimo na pravi kolosek i vratimo u dobru formu. Protivnik je igrao bolje 3 četvrtine ovu utakmicu i zahvaljujući tome pobedio. Imao je protinik 17 poena prednosti pred poslednju četvrtinu, u jednom trenutku i 19 poena prednosti. Pozitivna stvar je što se nismo predali i odigrali jako do samog kraja utakmice što nas nije krasilo na nekim prethodnim utakmicama kada smo tonuli još dublje posle vođstva protivnika i nismo uspevali da se vratimo u igru. Na žalost, nismo uspeli da preokrenemo rezultat i pobedimo utakmicu, ali smo izašli iz sale sa optimizmom da će ekipa krenuti bolje da igra. Ovu smo utakmicu pokazli da možemo da igramo kada hoćemo, da igre iz prvog dela sezone nisu slučajnost uz nadu da će ovakvim stavom i pristupom stvari krenuti na bolje i da će igrači i na narednim utakmicama imati isti pristup ali tokom cele utakmice, a ne samo periodično. Igrači moraju da igraju dosta kolektivnije i sa više kretnji u trenucima kada nemaju loptu u ruci, posebno igrači koji su zaduženi za prenos lopte i koji je imaju najviše u rukama. Pored poraza koji nije pozitivna stvar, bilo je i pozitivnih stvari na ovoj utakmici, a to je definitivno igra Senić Aleksandra i već drugu utakmicu za redom Marković Ognjena koji se sve više nameću treneru svojim igrama i na taj način kupuju sebi minutažu za naredne utakmice koje dolaze. Sve čestitke protivniku na zasluženoj pobedi, a našim dečacima takođe za igru u poslednjoj četvrtini koji su uprkos velikoj razlici odigrali utakmicu do kraja ne predajući se.\nRezultat utakmice: K.K. Novi Beograd 7 - 3 - K.K. BB Basket 65 - 59\n(17-13, 22-13, 18-14, 08-19)\nPoeni: Danilo Pantić: 22, Aleksandar Senić: 12, Vukan Nešić: 10, Aleksandar Bajkić: 6, Ognjen Marković: 5, Vukašin Dvoštanski: 2, Nikola Živković: 2.\nU 14. kolu kvalitetne lige za mlađe pionirke, naša ekipa odigrala je utakmicu protiv ekipe Ž.K.K. Vizura 2 i tom prilikom poražena rezultatom 49-66. Kao i na prethodnih nekoliko utakmica, počeli smo utakmicu dosta lagano i protivnik je odmah poveo i održavao prednost do kraja utakmice. Kako je utakmica odmicala, naše devojčice su igrale sve bolje i bolje i 4 minuta pred kraj utakmice uspele da smanje razliku na samo 6 poena. Ipak nismo uspeli da do kraja preokrenemo rezultat u našu korist, što je sve bilo rezultat umora i nedostatka igračica u rotaciji, obzirom da su čak 3 igračice završile utakmicu pre kraja zbog 5 ličnih grešaka. To na neki način i pokazuje ogromnu želju koja se budi i koja je sve više primetna kod naših devojčica. Sve pohvale za igračice na borbenosti i poruka da tako i ostane do kraja sezone.\nRezultat utakmice: Ž.K.K. BB Basket - Ž.K.K. Vizura 2 49 - 66\n(08-20, 11-13, 10-13, 20-20)\nPoeni: Ivona Gašević: 21, Milica Andrejić: 9, Elena Milanović: 6, Anđela Živković: 5, Lena Mitrović: 4, Mina Milosavljević: 2, Kristina Orlović: 2.\n:: NAJAVA UTAKMICA ZA VIKEND 23. I 24.03.2019. GODINE. 19.03.2019\nU 14. kolu kvalitetne lige za mlađe pionirke, grupa 2, naše devojčice igraju utakmicu sa ekipom Ž.K.K. Vizura 2 iz Beograda. Utakmica se igra u nedelju 24.03.2019. godine u Mladenovcu u sali O.Š. Sveti Sava sa početkom u 16:45h. Pozivamo sve navijače i simpatizere kluba da dođu u što većem broju i podržimo naše devojčice da odigraju hrabro i borbeno.\nU 7. kolu regionalne lige, grupa 1, naša prva selekcija mlađih pionira igra utakmicu sa ekipom K.K. Plejmejker Pro iz Obrenovca. Utakmica se igra u nedelju 24.03.2019. godine u Obrenovcu u sali Prva obrenovačka u ul. Miloša Obrenovića br. 169 sa početkom u 10:00h pre podne. Polazak je planiran ispred Gradske opštine Mladenovac u 08:00h pre podne.\nU 13. kolu regionalne lige, grupa 1, naša druga selekcija mlađih pionira igra utakmicu sa ekipom K.K. Fleš 4 iz Beograda. Utakmica se igra u subotu 23.03.2019. godine u Beogradu u sali 12. Gimnazije u ul. Vojvode Stepe br. 82 sa početkom u 16:20h. Polazak je planiran ispred Gradske opštine Mladenovac u 14:45h.\nU 15. kolu regionalne lige, grupa 1, naša prva pionirska selekcija igra utakmicu sa ekipom K.K. Radivoj Korać iz Beograda. Utakmica se igra u nedelju 24.03.2019. godine u Beogradu u sali O.Š. Milan Đ. Milićević u ul. Borivoja Stevanovića br. 27a sa početkom u 12:15h. Polazak je planiran ispred Gradske opštine Mladenovac u 10:40h pre podne.\nU 13. kolu regionalne lige, grupa 1, naša druga pionirska selekcija igra utakmicu sa ekipom K.K. Novi Beograd 7 - 3 iz Beograda. Utakmica se igra u subotu 23.03.2019. godine u Beogradu u sali 10. Gimnazije u ul. Proleterske Solidarnosti br. 1a sa početkom u 11:50h. Polazak je planiran ispred Gradske opštine Mladenovac u 10:10h pre podne.\nU 15. kolu regionalne lige, grupa 2, naša kadetska selekcija igra utakmicu sa odličnom ekipom K.K. Borac Zemun iz Zemuna. Utakmica se igra u nedelju 24.03.2019. godine u sali O.Š. Sveti Sava u Mladenovcu sa početkom u 18:20h. Pozivamo sve navijače i simpatizere kluba da dođu i fer i korektnim navijanjem podržimo naše dečake da odigraju hrabro i borbeno protiv kvalitetnog protivnika.


Sve je zapisano u mističnim brojevima: Numerološki godišnji horoskop za 2020. godinu - CURE.ba\nMože da pruži odgovore na mnoga pitanja pomoću svijeta brojeva, a mi vam predstavljamo numerološku prognozu za 2020. godinu.\nOva prognoza odnosi se na lični broj vaše numerološke kombinacije koja se dobija sabiranjem vašeg kompletnog datuma rođenja. Lični broj izračunaćete sabiranjem cifara dana i mjeseca u datumu rođenja, dok zbir ne svedete na jednocifreni broj od jedan do devet.\nPrimjer: ako je datum rođenja 12. 05. 1982, sabira se na sledeći način: 1+2+5 = 8.\nNakon ovoga, broju 8 dodajete broj 4 (zbir za 2020. godinu – 2+0+2+0 = 4) tako da se dobije = 8+4 = 12 = 1+2 = 3).\nU ovom slučaju je lični broj 3.\nGodina pred nama za Jedinicu označava početak novih projekata. Ovo takođe uključuje nove aktivnosti ili neka posebna interesovanja. Ali ono što je najvažnije jeste da se fokusirate na svoje ciljeve.\nTakođe, učinite to sa svojom novo pronađenom mentalnom i fizičkom snagom i prilagodite se promenama tako da vaš život još bude uspešniji i uzbudljiviji. Imate dovoljno energičnosti i potrebne energije za postizanje svojih ciljeva. Tako se možete veseliti ovom uzbudljivom periodu. I, trebalo bi da budete spremni da se suočite sa iskušenjima i nevoljama koje novi poduhvati iziskuju od vas.\nBez obzira u kom pravcu vas vodi broj jedan u 2020. godini, osetićete rast, na ovaj ili onaj način. Jedan je lični broj ekspanzija i transformacija. Na ovaj ili onaj način, tokom vremena menjaćete se lično. Stoga će ova promena dovesti do toga da osećate prirodno i duhovno prosvetljenje u isto vreme.\nBroj Jedan u 2020. godini će imati mnogo novih avantura i zadataka u ličnom životu. Verovatno da ćete osetiti duhovnu promenu koja dolazi iz vas. Jedan je tradicionalni, ali i početni broj. U narednoj godini trebalo bi da smislite svoje buduće ciljeve u životu. Napravite strategije za postizanje tih ciljeva. Naravno, za ovo će biti potreban jak napor. Srećom, tokom ove godine ste obdareni sa svom potrebnom energijom. U 2020. godini ćete zaboraviti na svoje prošle nesreće.\nVerovatno ćete videti neke promene u svom životu. Verovatno ćete pokušati da ostvarite ciljeve koje ste odlagali već neko vreme. Snovi će vam izgledati više kao stvarnost, nego kao daleka maštarija. Ovo bi mogla da bude tačno motivacija koja vam je bila potrebna da biste to učinili. Ovi povišeni nivoi energije pomoći će vam da prođete kroz one dane čak i kada budete osećali kao da prolazite kroz neko teško vreme.\nMožda želite da se promenite i postanete bolja osoba. Ili ćete možda odlučiti da je najbolje da pronađete svoje staro korenje i budete osoba kakva ste nekada bili. Šta god da odlučite, ovaj period će doneti neku novu tranziciju u vaš život.\nNumerologija za 2020.godinu vam predviđa da ako propustite ovu značajnu transformaciju i ne napravite odgovarajuće poteze, možda ćete morati da sačekate sledeći ciklus. To će se dogoditi tek nakon devet godina. Numerološki horoskop za 2020. takođe upozorava da je od suštinske važnosti zadržati pozitivan um tokom formulisanja novih ciljeva i planova. Iznad svega, trebalo bi da prestanete da razmišljate o prošlim događajima i neuspesima, jer ovo može da ometa vaše razmišljanje. Takođe, moglo bi vas sprečiti da izađete sa jasnim planovima i metodama za postizanje tih ciljeva.\nAli, broj Jedan takođe će imati neke nedostatke, kao i svi numerološki brojevi. Dok će vam broj Jedan dati energiju da učinite ono što treba, možda će vam dati previše energije. Moći ćete s lakoćom da radite ono što želite. Takođe, možete da pogledate prošle poteškoće i budete manje pripremljeni za nesreće nego što ste nekada bili.\nTakođe, numerologija vam sugeriše da možete da postanete agresivni kada ljudi potkopavaju vaše ciljeve ili vam kažu da ne možete da učinite nešto što želite da uradite. S druge strane, možda ste savršeno pristojni i imate dovoljno sreće da imate prijatelje koji veruju u vaše ciljeve. Ipak, takođe možete da postanete opsednuti svojom svrhom i učiniti sve što je potrebno da biste je ostvarili.\nUkratko, broj jedan je jednostavan numerološki broj. Njegova značenja su jasna. Stvari će se promeniti, ali promene će verovatno biti na bolje. Iako su stvari ponekad grube, uvek ćete moći da se uhvatite za nešto što će vam pomoći u 2020. godini. Dakle, iskoristite najbolje što imate sa sobom!\nAko želite da se stvari dešavaju trenutno i odmah, onda ovo nije godina za vas. Treba da prihvatite da u nekim situacijama može da dođe do kašnjenja nečega zbog raznih okolnosti. Izdržljivost je ključ tokom 2020. godine. Umesto da pokušavate stvari brzo da postignete, trebalo bi da programirate svoje aktivnosti jednu za drugom kako biste izbegli razne frustracije. Strpljenje je bitno i ako želite da radite teško i dugo da biste dobili ono što želite, onda ćete biti srećni.\nOva 2020. godina za Dvojke je godina koja traži timski rad i saradnju u odnosima. Stvari se ostvaruju uz pomoć i napore drugih ljudi. Takođe, u narednoj godini stvari možda neće ići uvek svojim zacrtanim putem i onako kako vi želite.\nS vaše strane nema mesta za aroganciju. Ne možete možete da se sukobljavate s drugim ljudima i da postižete pozitivne rezultate kakve očekujete. Umesto svađe i arogancije, koristite svoje moći ubeđivanja i sposobnosti sopstvene inteligencije.\nOva godina će biti prilično užurbana. Imaćete više stvari u rukama nego što možete lako da uradite. Vaši romantični i porodični odnosi videće promenu na bolje. Ovo može da uključuje vaše ljubavne partnere, supružnike i članove porodice. Bićete veoma ozbiljni i posvećeni svojim vezama. Godina pred nama je vreme da sa drugima delite sve ono što i vi dobijete od nekih drugih.\nVaš um će postati stabilan i smiren. Savetuje vam se da ako želite da stvari krenu pravim putem i onako kako želite, morate da angažujete svoje snage. Samim tim, izbegavajte sve ono što vas vuče na dole. Ako želite da se lepo provedete 2020. godine, onda treba da radite ono što najbolje radite, šta god to bilo.\nAko tražite ljubav ili prijateljstvo, onda može biti da će energija broja Dva da vam pomogne tokom 2020. godine. Saradnja i prijateljstvo su veoma važni za vas ako želite da napredujete u narednoj godini. Dakle, vaš broj Dva će vam pomoći da pronađete neke ljude sa kojima ćete raditi u toku godine.\nNovi prijatelji će vam verovatno olakšati život i učiniti ga manje stresnim. Vaša nova romantična interesovanja trebalo bi da donesu i više radosti u vaš život. Ako možete, izbegavajte sukob sa novim ljubavnim partnerom, onda će i vaša veza da traje duže. Jer, sukob u vašem odnosu samo će vam, dugoročno gledano, otežati stvari. Pokušajte da izbegavate da sebi stvarate neprijatelje i umesto toga fokusirajte se na sklapanje novih prijateljstava.\nSavetuje vam se da stvari sagledate na duge staze, da ne žurite ni sa čim jer to sve može učiniti još komplikovanijim. Uzmite stvari polako i jednu po jednu. Izbegavajte sukobe i naporno radite da biste održali svoju vezu. Ako sve ovo uradite onda će se 2020, godina pokazati kao sjajna!\nZa broj Tri numerologija za 2020. godinu predviđa godinu entuzijazma. Ovo je vreme za vaš kreativni rast i društveno unapređenje. Društveno, ovo je sjajna godina za osobe broja Tri. Dakle, radosti i zabave će biti u izobilju. Sve to uživanje i zadovoljstvo će biti dobro za vašu ličnu sreću. Ako ste poslovna osoba, naći ćete se u dubokim vodama biznisa.\nGodina pred nama za broj Tri predviđa da je ovo godina u kojoj ćete biti puni energije. Ovaj entuzijazam može dovesti do toga da uživate u životu u potpunosti. U svojoj veselosti, možete imati tendenciju da ignorišete svoje ciljeve u životu. A, ovo može da dovode do vrlo opasnih posledica.\nUživajte u svemu, ali dajte vremena za važne osnovne stvari u životu. Na vama je da odlučite šta ćete da radite sa promenama koje donosi broj Tri u 2020. godini. Način na koji delujete na ove promene će uticati na to kakva će vam biti ova godina. Ako budete radili ispravno i povlačili prave poteze, onda broj Tri može jednostavno da postane vaš novi srećni broj.\nBiće obilje veselja i zabave. Mnogi će imati prilike za putovanje u idilična mesta i uživanje u njima, spokojno prirodno okruženje će vam biti dostupno. Bićete uključeni u mnoga socijalna dešavanja. Pronaći ćete sreću i radost u vašim društvenim aktivnostima.\nOživljavanje starih prijateljstava i hobiji su na vidiku. Verovatno da ćete biti onaj koji će doneti promene u sopstvenom životu. Neće drugi kontrolisati vašu sudbinu, vi ćete biti taj koji će odlučivati šta ćete raditi u 2020. godini. Broj Tri biće tu da vam pruži hrabrost i energiju koja vam je potrebna da biste radili ono što volite da radite najviše.\nKoristite svoju energiju za opuštanje. Ali, ne opuštajte se jednostavnim sedenjem ispred televizora. Ova 2020. godina biće sjajno vreme za povratak nekih vaših starih hobija za koje vam je možda ponestalo vremena ili energije u prethodnom periodu. Broj Tri će vam dati dovoljno energije za obavljanje stvari koje su vam potrebne da uradite, zajedno sa stvarima koje želite da radite.\nVerovatno ćete se osećati kreativnijim u 2020. godini. Ovo će dati dodatni podsticaj energiji koju verovatno osećate. Nemojte da potrošite ovu inspiraciju! Kad osetite potrebu crtajte, igrajte se, slušajte muziku ili se bavite nekom drugom svojom strašću! Ovo je godina u kojoj možete biti slobodni da budete svoji i da radite stvari koje volite. Ne ispuštajte ovu priliku.\nAko ste poslovan čovek, pripazite na svoje finansije. Morate da ostanete budni i da sagledate svaku situaciju iz pravog ugla pre nego što bude suviše kasno za ispravku. Naravno, niko ne kaže da treba da se ograničite na nešto, već da iskoristite svu svoju energiju na produktivan način. Ponekad je potrebno da iskoristite snagu koju vam daje broj Tri da radite stvari za koje ste strastveni.\nBudite sigurni da sledite svoje instinkte. Verovatno ćete biti više u dodiru sa prirodom i vašim unutrašnjim ‘ja’. Ako osećate da nešto nije u redu, nemojte to da radite. Ako nešto osetite kao sjajnu ideju, onda idite to da uradite. Ko će vas zaustaviti?\nOd vas se u 2020. godini zahteva da budete sigurni da živite život u najvećoj meri, punim plućima. Budite svoji za to vreme. Budite kreativni. Uraditi sve što treba da učinite i iskoristite energiju broja Tri koju vam pruža. Ne trošite uzalud 2020. godinu.\nGodina pred nama za broj Četiri biće godina discipline. To takođe znači marljivost i rast. Morate da budete uporni. Samo naporan rad će dati dobre rezultate. Dok se fokusirate na svoj rast i ciljeve, ne zanemarujte svoje zdravlje. Nakon svih radosti koje ste imali tokom prošle godine, vreme je da ozbiljno sagledate stvarnost života. Morate dobro da se oznojite tokom 2020. godine. Potrebno je mnogo discipline da biste ozbiljno pogledali na svoje ciljeve. Napravite svoj plan igre da biste postigli te stvari.\nU 2020. godini Četvorku će predstavljati marljivost i upornost. Ako ste mislili da će vam sve lako doći 2020. godine, razmislite ponovo. Moraćete veoma vredno da radite da biste dobili sve ono što želite. Numerologija vas upozorava da budete realni u pogledu svojih mogućnosti da bi vaši planovi funkcionisali kako treba i onako kako vi hoćete.\nPripremite kompletnu mapu puta pre nego što se upustite u svoje projekte. Poboljšajte svoj set veština povezujući se sa profesionalnim organizacijama ili upisujući se na specijalizovane kurseve. Numerologija vas savetuje da budete istrajni. Samo naporan rad će dati dobre rezultate. Putovanje u inostranstvo radi proučavanja alternativnih metoda ili proširenja vašeg poslovanja može biti dobra ideja za vas.\nDok se fokusirate na svoj rast i željene ciljeve, ne zanemarujte svoje zdravlje. Održavajte dobru fizičku i mentalnu kondiciju sa zdravim režimom vežbanja i ishrane. Ako se organizujete, vašu će godinu učiniti mnogo lakšom nego što bi bila ako ne biste pokušali da planirate stvari. To što ćete morati da organizujete svoj život u 2020. godini može da zahteva mnogo posla. Ali, bilo bi potrebno još više posla ako biste neorganizovano radili stvari.\nZabavljali ste se dosad i stvari bi mogle da vam izgledaju kao da vam dolaze lakše nego inače. U 2020. godini stvari će biti gotovo obrnute. Za razliku od godine pre, moraćete ozbiljnije da se pozabavite svojim ciljevima. Stvari vam neće dolaziti tako lako kao što su ranije dolazile. Stoga ćete morati pažljivo da planirate i naporno radite kad god imate priliku za to.\nOd najveće važnosti za vas je da napravite detaljne planove za svaku važnu stvar koju radite. Pažnja na detalje je posebno važna i tokom ovog vremena. Sve u svemu, trebalo bi da pokušate da radite na tome da postanete organizovanija osoba ako već to niste postali do sada.\nMožda će vam izgledati da neke stvari idu vrlo sporo. To je samo zato što ćete morati da radite više nego što ste radili prethodnih godina. Broj Četiri će tokom 2020. godine možda biti suočen sa frustracijom sa nečim što izgleda kao beskrajni posao. Ali sve će biti u redu.\nJoš jedna stvar koju možete da učinite kako biste olakšali 2020. godinu jeste da naučite više veština, tj. da budete obučeni da radite više poslova. Organizovanje nije jedina važna veština koju bi trebalo da savladate. Ako imate određeni posao, sada je vreme da naučite veštine koje će vam pomoći u tom poslu. Ovo bi trebalo da vam pomogne da poboljšate svoju karijeru tokom 2020. Takođe, potrudite se da pokušate da unapredite svoje fizičko ja, kao i svoje mentalno ja. Mentalno vežbanje je važno, ali isto tako je važno i vežbanje tela.\nOvo je godina za produktivnost i napredovanje na ličnom planu! Možda ćete imati više trenutaka frustracije i nervoze od trenutaka radosti kada vaši planovi krenu naopako, a niste u mogućnosti da postignete ono što želite. Korekcija kursa kojim se krećete možda će biti potrebna. Promenite svoje ideje i planove ako je potrebno.\nDokle god budete naporno radili, trebalo bi da postignete odlične rezultate. Međutim, ako ne planirate i ne organizujete svoj radni život, onda će vam godina biti teška i neće doneti mnogo rezultata. Morate nastaviti da radite naporno ako želite da postignete odlične rezultate.\nZaključno, numerologija vam 2020. godine predviđa da ako se potrudite i naporno radite, ova godina neće biti tako teška kao što bi bila da ne ulažete veliki trud. Iako se ova godina može činiti pomalo gruba, to je samo zato što morate malo više da radite. Jednom kada to učinite, godina bi trebalo da vam se čini prirodnijom i mnogo lepšom.\nU toku 2020. godine sva ograničenja iz prethodne biće uklonjena. Ova godina za Petice znači velike transformacije i veću slobodu. Ali, još jedan aspekt ove godine biće nezavisnost i lična sloboda. Daćete izraz vašim skrivenim mogućnostima. Takođe, pokušaćete da proširite i vaš mentalni vidik. Broj Pet donosi veće promene od mnogih drugih brojeva.\nU ovoj godini moći ćete da se pripremite za neke nadolazeće promene. Za neke će se lako videti kako dolaze, ali, čini se da će se druge promene pojaviti niotkuda. Bez obzira na to šta se još bude događalo u 2020. godini, možete očekivati puno toga. Ako se neke promene dogode u vašem poslovnom svetu, neke mogu da se javljaju u vašem društvenom krugu ili u ljubavi. Mnogi će se snaći u oblastima koje traže kreativnost.\nMožete da istražite nove zemlje i proširite vaš pogled na druge ljude i njihove kulture. Imaćete snažnu želju za učenjem novih stvari. Na originalan način vodićete svoje poslovanje i promovisati svoje proizvode. Čak će i članovi vaše porodice da vas privuku svojim idejama i mišljenjima. Sve ove promene i isprobavanje novih stvari vodiće vas do obilja uzbuđenja u ličnom i društvenom životu.\nPazite da se ne izgubite u isprobavanju previše novih stvari. Sigurno će biti mnogo promena u vašem životu 2020. godine, ako je Pet vaš lični broj. To ne znači da će vam godina biti dobra ili loša. Mnogo toga kako će vam proći 2020. godina zavisiće od vas samih, kako reagujete na promene i naravno, koje vrste promena dolaze u vaš život.\nAko volite da se menjate i ako ste prilagodljiva osoba, onda će vaš život biti znatno lakši od nekoga ko ne voli da se menja i ko nije sklon promenama ili neko ko ne zna šta treba da radi kada mu neka promena uđe u život. Ako želite da vam ova godina bude što je moguće lakša, treba sve da ide svojim tokom. Ako pokušate da plivate protiv struje, uzvodno, to nikada nikome nije pomoglo, pa zato prihvatite promene i prilagodite im se, plivajte sa njima.\nAko želite da unapredite svoju karijeru ili započnete drugu, na vama je samo da odlučite. Ako želite da dođete do novih prijatelja, oslobodite se starih ili započnite novu romansu, sve je na vama!\nNumerologija vam predlaže da ikoristite svoju slobodu da radite ono što želite ove godine. Ovo je vreme kada treba da budete nezavisni. Dok se svet bude menjao oko vas, vi ste taj koji mora da izabere šta ćete napraviti od ovih promena. Kao što radite svake godine, pokušajte da se malo poboljšate u svakom pogledu. Bez obzira koliko je neko sjajan, uvek ima prostora da se naprave mnoga poboljšanja u životu.\nMnogi od vas će iskoristiti priliku da promene način vežbanja ili način ishrane. Možda ćete se odlučiti za više studije, naporniji rad ili ćete možda odlučiti da vam treba odmor i putovaćete po svetu. Sve su mogućnosti za promenu stalno tu oko vas.\nBroj Pet će vam dati i hrabrost za hvatanje ukoštac sa svim ovim promenama.\nTo što vam numerologija savetuje da se prepustite toku nizvodno, ne znači da ne možete da kontrolišete ovu godinu i ono što će vam se dešavati u njoj. Da, promene će se dešavati svuda okolo i u skoro svakom aspektu vašeg života. I promene možete da vršite u hodu. Ako želite da u neke delove svog života unesete promenu, onda je ovo vreme da se te promene izvrše!\nŠestice će imati sve veće društvene obaveze u 2020. godini. To uključuje obaveze za porodične poslove. Ovo će biti godina za ljubav i romantiku. Imaćete neke dodatne zahteve kada je u pitanju vaša karijera. Možda budete pozvani da negde budete od pomoći u rešavaju nekih problema.\nNumerologija kaže da će Šestice ove godine biti okružene sa mnogo ljudi i imaće obavezu da mnogo više komuniciraju sa njima. Mnoge stvari su mogle da pokrenu ovu promenu u vašem životu. Takođe, promeniće se i drugi aspekti vašeg života. Tu je pre svega društveni napredak ako budete radili dobro ili nazadovanje ako ne budete radili dobro. Sledi vam mnogo društvenih obaveza i drugi će više da zavise od vas. Provodićete više vremena s ljudima, a manje ćete biti sami.\nOsećaćete kao da treba da stavite potrebe ostalih ljudi ispred vaših sopstvenih. To može da se dogodi bilo gde i sa bilo kim, s vašim partnerom, na poslu, kod kuće, pa čak i samo s prijateljima. Numerologija predviđa da će 2020. godina biti godina ljubavi i romantike. Možete upasti u ozbiljnu posvećenost svom ljubavnom partneru. Ova godina je dobra za brak.\nNa domaćem frontu, Šestice će morati da posvete vreme za održavanje svog poslovnog prostora kao i kuće. Preuređivanje kao i kupovina potrebnoih predmeta za domaćinstvo biće vaša obaveza. Moraćete da održavate harmonične odnose sa svim članovima porodice.\nPrethodnih godina ste se možda osećali kao da ste na vrhu sveta. Mislili ste da biste mogli da učinite sve što želite. Ove godine ćete verovatno osećati više zavisnosti od drugih. Ili sa druge strane, možete se osećati kao da su drugi više zavisni od vas. Stavljaćete brige drugih ispred svojih i moraćete da se sa njima ljubazno ponašate. Možda ćete morati nekome da pomognete da prevaziđe svoje zdravstvene probleme.\nAko nemate porodicu, onda je ovo godina na koju treba da se fokusirate kada su u pitanju prijatelji i romantična interesovanja. Ako već niste unutar neke veze, tada ste skoro dužni da uđete u jednu. Broj Šest je društveni broj i romansa je ono što sledi.\nU narednim godinama, kada ćete imati drugi lični numerološki broj, verovatno ćete biti zauzetiji svojim životom i nećete imati vremena da provedete sa porodicom toliko vremena. Numerologija vam savetuje da bez obzira na novonastale situacije na koje budete nailazili u 2020. godini, potrudite se da ih iskoristite i ne dozvolite da vam zasmetaju.\nSedmice u 2020. godini moraju da budu spremne za samoispitivanje i planiranje budućnosti. Ova godina za Sedmice može biti godina koja će poboljšati njihove duhovne snage. Možete pogledati unutar sebe i postati svesni svog razumevanja života u celini. Nakon godina užurbane aktivnosti, dolazi vreme u vašem životu kada bi trebalo da odvojite vreme za razmišljanje. Razmislite o svojim prethodnim dostignućima, o svojim neuspesima i razlozima koji su doveli do vaših uspeha i neuspeha. Ovo možete da radite kada odložite na stranu vaše poslovne aktivnosti i razmišljate o svemu u nekom tihom okruženju.\nBroj Sedam je poznat kao visoko duhovni broj. Možete naučiti puno od broja Sedam u raznim verskim tekstovima i legendama. Možete proširiti svoj život sagledavanjem nekih duhovnih stvari. Ako ste religiozni, onda bi ovo mogla da bude godina gde ćete još više praktikovati vašu religiju, duhovnost i meditaciju. Čak i ako ne verujete u religiju, učenje o tome može vam proširiti horizonte.\nOva 2020. godina je vreme da se opustite i odvojite malo vremena za sebe. Broj Sedam je broj koji vam donosi razmišljanje i samousavršavanje. Vreme je za neke od tih stvari. Iskoristite ovu godinu i sve stvari koje dolaze s tim. Numerologija vam sugeriše da neće biti štete ako zaustavite svoje aktivnosti i koncentrišete se na analizu nekih stvari koje ste radili u prošlosti kao i planiranja za budućnost.\nOve godine možete da pravite određene pauze tokom kojih ćete razmišljati o vašem budućem napretku. Možete da iskoristite vreme za obogaćivanje svog znanja kao i pohađanje posebnih kurseva koji vam mogu biti od koristi. Nepristrasan način da se mirno osvrnete unazad pomoći će vam u analizi vaših prethodnih aktivnosti.\nBroj Sedam nije poput ostalih brojeva. Naravno, njegov glavni fokus je usredsređivanje na samog sebe i stvaranje sebe boljom osobom. On to radi na različite načine, umesto da se fokusira direktno na jednu stvar. Zbog toga možete proširiti svoje vidike i postati bolja osoba kroz pažljivo planiranje. Jedan od načina na koji vam broj Sedam može pomoći u poboljšanju sopstvenog života u 2020. godini jeste podsticanjem da bolje organizujete svoj život. Planiranje je važan deo za broj Sedam.\nNumerologija vam savetuje da je vreme da se odmorite od stvari koje vam donose stres. Umesto toga, naučite više o stvarima koje volite. Istovremeno, ne dajte da se vaš mozak oseća prazno. Obavezno nastavite da ga punite novim činjenicama, znanjem i iskustvima. Iako vam je život možda ugodniji, ne zaboravite da planirate za teška vremena koja mogu da dođu u budućnosti. Sve u svemu, iskoristite ovu godinu i broj Sedam.\nOva godina će vas nadahnuti da donosite glavne odluke u svom životu. Ovo je vreme da preduzmete akcije na onome što ste pažljivo planirali a naglasak je na ostvarenju vaših ciljeva. Poslednjih nekoliko godina verovatno vam je bilo teško.\nNakon što je nestao stres koji ste imali tokom 2019. godine, vreme je da opet počnete vredno da radite. Na svu sreću, ne morate da radite toliko naporno kao ranije u prethodnim godinama. Ovo što ćete da radite u 2020. godini verovatno ste planirali prethodnih godina. Ako ste tako uradili, ovo bi trebalo da bude relativno laka godina. Ako niste planirali, onda stvari mogu biti malo naporne za vas.\nNumerologija predviđa da će Osmice ostvariti važan napredak u profesionalnom i poslovnom polju života. Takođe, morate se koncentrisati na poboljšanje svog finansijskog statusa. Mnogo prilika će vam se ukazati za povećanje finansija.\nOve godine ćete morati da koristite vaše kreativne ideje kojima ćete uklanjati prepreke na putu vašeg napretka i postizanja vaših profesionalnih i novčanih ciljeva.\nGodina pred nama obećava vam potrebnu snagu i samopouzdanje. Vaše veštine upravljanja i vaša sposobnost da vaš poslovni tim ponesete na veće visine će vam pomoći da uspete u svojim postojećim i novim poduhvatima. Nalazite se u zenitu vašeg devetogodišnjeg ciklusa i vaša snaga i položaj dostigli su najviši nivo.\nUčenje dosta novih stvari stvari će pomoći da se istaknete u gomili. Ovo će vam pomoći da se istaknete i na poslu, kao i da postanete mnogo zanimljivija osoba za druge ljude. Ovo bi trebalo da bude i godina vašeg opšteg mira gde bi trebalo da odmorite i svoje telo i um. Sjajna stvar koju bi ove godine trebalo da učinite je rad na sebi. Svake godine bi trebalo da pokušavate da učinite sebe boljom osobom, ali ove godine je veća verovatnoća nego ikad da će vam se to isplatiti.\nKada je u pitanju poboljšanje samog sebe, vrlo je važno da se ne radi samo na vašim trenutnim veštinama, već da steknete i neke nove veštine i znanja. Takođe je važno biti kreativan u ovoj godini kao i biti svoj. Ne uzimajte ‘Ne’ za odgovor. Radite ono što vas čini srećnim. Ako uradite dovoljno dobro ono što morate da uradite i ono što vi želite da uradite, tada ćete verovatno dobiti pozitivnu pažnju koju želite. Biti svoj je takođe način da se istaknete i napredujete kao ličnost. Ne možete napredovati ako niste iskreni prema sebi.\nNumerologija predviđa da je 2020. godina za Dvetke godina kada treba da prave zalihe, kao i da se bave dobrotvornim radom. Ovo je godina kada društvu treba da vratite nešto bogatstva koje ste stekli od njega.\nLjubav može biti u vazduhu za neke od vas tokom godine. Vi ste na kraju vašeg devetogodišnjeg ciklusa. Ima smisla da se osvrnete nazad i kritički proučite svoje prethodne postupke. Ako ste bili srećni s njima, možete i da nastavite s njima. Ali ako želite neke strukturalne promene, možete ih izvršiti.\nMožda ste osetili da je 2019. godina za vas prošla lako i kao da ste puno napravili u vezi vašeg napretka. Ove 2020. godine, kada je vaš lični broj godine Devet, stvari će biti malo drugačije. Od poslednjih nekoliko godina trebalo bi da vam je lakše nego prethodnih. Ovo je vaša godina kada treba da podelite svoju dobru sreću sa drugima. Budite velikodušni.\nOva godina je idealna za ispitivanje starih sistema verovanja na kojima ste zasnivali vaše akcije. Vreme je da ih promenite ako ne rade kako treba. Formirajte novi set ideja i uverenja koji se mogu isprobati ubuduće. Numerologija vam predviđa uspešan završetak postojećih poduhvata koji su pred vam pre nego što započnete sledeći ciklus od devet godina koji bi trebalo da krene sledeće godine.\nAko mislite da vam je poslednjih osam godina bilo dobro, onda bi ovo moglo da bude vreme za razmišljanje da naučite i druge ljude onome što ste vi naučili. Šta god da uradite, pokušajte da pomognete drugima jer će verovatno i drugi pomoći vama. Ako ne mislite da su vam poslednjih osam godina bile tako sjajne, ovo je vaš trenutak da to promenite. Vi ste gospodar svoje sudbine, vi ste taj koji donosi odluke.\nSledeće godine ćete moći da započnete svoj ciklus iznova. Ovo je vreme da do tada isplanirate kako da učinite život boljim. Radite stvari koje volite, radite stvari zbog kojih ste srećni i pronađite nove koje će vas okupirati. Jednom kada pronađete ono što želite, možete početi da planirate kako ćete promeniti svoj život tokom vašeg sledećeg ciklusa da biste ga učinili boljim od ovog sad. Bez obzira na to šta se desi, potrudite se da iskoristite sve najbolje od ove godine, piše “Prva“.


Kako to rade botovi: Crno tržište influensera na društvenim mrežama - New York Times\nKako to rade botovi: Crno tržište influensera na društvenim mrežama\nMnogi nalozi poznatih ličnosti na društvenim mrežama imaju lažne sledbenike\nNapisali Nikolas Konfesore, Gabrijel J. X. Dens, Ričard Haris i Mark Hansen\nLokal na Sedmoj aveniji koji koristi kompanija Bytion. Fotografija: Dejv Sanders za Njujork tajms\nPrava Džesika Ričli je tinejdžerka iz Minesote. Kada je na Fejsbuku ili Tviteru, žali se kako joj je dosadno ili razmenjuje šale sa prijateljima. Povremeno postavi selfi sa pačjim licem.\nAli na Tviteru postoji verzija Džesike koju nijedan njen prijatelj ne bi prepoznao. Dve Džesike dele ime, fotografiju i biografiju, ali druga Džesika na svojim nalozima prodaje investicije u kanadsko tržište nekretnina, kriptovalute i radio-stanicu u Gani. Lažna Džesika retvituje na arapskom i indonežanskom, jezicima koje prava Džesika ne govori. Džesika je 17-godišnja srednjoškolka, a lažna promoviše pornografiju.\nSvi ovi nalozi pripadaju američkoj kompaniji "Devumi" koja je zaradila milione dolara na svetskom tržištu varajući na društvenim mrežama. "Devumi" sa sedištem u Vest Palm Biču na Floridi prodaje Tviter sledbenike i retvitove svakome ko želi da ispadne popularniji ili ima nekog onlajn uticaja. Sa bazom od najmanje 3,5 miliona automatizovanih naloga, kompanija mušterijama nudi više od 200 miliona Tviter sledbenika, pokazala je istraga Njujork tajmsa.\nNajmanje 55.000 naloga koristi imena, profilne fotografije i druge lične detalje pravih korisnika Tvitera, uključujući i maloletna lica, pokazala je Tajmsova analiza. "Ne želim da moja slika i moje ime budu povezani sa tim nalogom", kaže Ričlijeva koja sada ima 19. "Ne mogu da verujem da bi neko platio za to. To je užasno."\nOvi nalozi su lažan novac u cvetajućoj industriji onlajn uticaja i bukvalno ulaze u sve industrije gde se masovna publika - ili makar iluzija publike - mogu unovčiti. Prema nekim proračunima, od 48 miliona aktivnih korisnika Tvitera, gotovo 15 procenata su automatizovani nalozi osmišljeni da simuliraju stvarne ljude. U novembru Fejsbuk je otkrio da je imao najmanje dva puta više lažnih korisnika nego što je ranije procenjeno, nagovestivši da 60 miliona lažnih naloga postoji na najvećoj društvenoj platformi na svetu.\nOvi lažni nalozi, poznati kao botovi, mogu da utiču na reklamiranje, preoblikuju političke debate, prevare poslovne ljude i unište reputacije. Njihovo kreiranje i prodaja potpadaju pod sivu pravnu zonu. Dok Tviter i druge platforme zabranjuju kupovinu sledbenika, desetine sajtova ih prodaje.\nOsnivač "Devumija" German Kalas (27) demantuje da njegova kompanija prodaje lažne sledbenike i kaže da ne zna ništa o identitetima ukradenim od lažnih korisnika. "Optužbe su lažne", rekao je Kalas u mejlu u novembru.\nTajms je pregledao poslovne i sudske izveštaje koji pokazuju da "Devumi" ima više od 200.000 mušterija, uključujući TV zvezde, sportiste, pastore i modele. Za sitan novac "Devumi" im nudi sledbenike, preglede na Jutjubu i slušanja na Saundklaudu - hosting sajtu za muziku, kao i preglede na LinkedInu, sajtu za profesionalno povezivanje. Glumac Džon Legvizamo ima "Devumijeve" pristalice. Kao i kompjuterski milijarder Majkl Del i nekadašnji profesionalni ragbi igrač Rej Luis. Keti Ajrland, nekadašnja manekenka kupaćih kostima koja predsedava carstvu od pola milijarde dolara, ima stotine hiljada "Devumijevih" pristalica. Čak i članica Tviterovog odbora direktora Marta Lejn Foks ima nekoliko.\nU trenutku kada se Fejsbuk, Tviter i Gugl bore sa političkim manipulacijama i lažnim vestima, "Devumijevi" lažni sledbenici služe kao fantomski vojnici u onlajn političkim borbama. "Devumijeve" mušterije su i pristalice i žestoki kritičari američkog predsednika Donalda Trampa. Urednik kineske novinske agencije Sinhua platio je "Devumiju" za stotine hiljada pristalica i retvitova koje je njegova zemlja zabranila, ali ih vidi kao forum za slanje propagande u inostranstvo. Savetnik predsednika Ekvadora Lenjin Moreno kupio mu je desetine hiljada pristalica.\nKristin Bins, portparolka Tvitera, kaže da oni uglavnom ne suspenduju korisnike za koje se misli da kupuju botove. Za razliku od nekih drugih kompanija, Tviter ne zahteva da nalozi budu povezani sa stvarnom osobom. Takođe dozvoljava automatizovaniji pristup od drugih kompanija olakšavši tako kontrolu nad većim brojem naloga.\n"Društveni mediji su virtuelan svet pun polubotova i polustvarnih ljudi", kaže Rami Esaid, osnivač "Distil netvorksa", kompanije za sajber bezbednost specijalizovane za uklanjanje botovskih mreža. "Ne možete nijedan tvit da prihvatite sa punim poverenjem. I ništa nije kao što izgleda."\nProšle godine tri milijarde ljudi logovalo se na društvene mreže. Kolektivna čežnja za povezanošću stvorila je novi statusni marker: broj ljudi koji vas prate, lajkuju ili frenduju. Za neke, ovaj virtuelni status je valuta u stvarnom svetu. Pristalice odlučuju ko će ih unajmiti i koliko će ih platiti.\nBroj sledbenika od suštinske je važnosti za takozvane influensere, trendsetere i Jutjub zvezde koji dobijaju milijarde dolara za sponzorisanje nekog brenda. Prema podacima "Kaptiv8", kompanije koja povezuje influensere sa brendovima, influenser sa 100.000 pratilaca može da u proseku zaradi 2.000 dolara po promotivnom tvitu, a influenser sa milion sledbenika oko 20.000 dolara.\nVećina "Devumijevih" kupaca prodaje proizvod, uslugu ili sebe na društvenim medijima. Keti Ajrland ima preko milion sledbenika na Tviteru koji često koristi da promoviše kompanije sa kojima ima ugovore. U januaru prošle godine, Ajrlandova je imala svega 160.000 sledbenika. Narednog meseca, zaposleni u brending agenciji čiji je ona vlasnik, Sterling/Vinters, potrošio je 2.000 dolara za još 300.000 sledbenika, stoji u "Devumijevim" podacima. Portparolka kaže da je zaposleni delao bez odobrenja Ajrlandove. Slično je Lejn Foks, britanska pionirka e-trgovine, članica parlamenta i Tviterovog borda direktora, optužila "odmetnutog zaposlenog" za niz kupovina pratilaca.\nMarkus Holmund, mladi frilens pisac, u početku je bio oduševljen kada ga je "Vilhelmina", međunarodna modeling agencija, unajmila da uređuje društvene mreže. Ali kada se broj pratilaca "Vilhelmine" na Tviteru nije povećao dovoljno brzo, on kaže da mu je nadređeni naložio da kupi sledbenike ili nađe drugi posao. (Portparol "Vilhelmine" je odbio da komentariše.)\nBritanski tabloid San nedavno je objavio priču o bratu i sestri Arabeli i Džadinu Dahou koji zarađuju 100.000 dolara godišnje kao influenseri i sarađuju sa brendovima poput Amazona, Diznija i Nintenda. Arabela koja ima 14 godina tvituje pod nadimkom Amazing Arabella. Ali njen i nalog njenog brata podržani su hiljadama retvitova koje je kupila njihova majka i menadžerka Šadija Daho, pokazali su podaci "Devumija".\nMarketinški konsultanti kupuju pratioce za svoje klijente, a ponekad i za sebe. Džitendr Sedev, koji sebe naziva "najvećim selebriti brending autoritetom", počeo je 2015. da kupuje stotine hiljada lažnih pratilaca od "Devumija". Nije odgovorio na zahtev za komentarom. Ali je u svom nedavno objavljenom bestseleru The Kim Kardashian Principle: Why Shameless Sells (Kim Kardašijan princip: Zašto se bestidnost prodaje) pružio drugačije objašnjenje svog sve većeg broja pristalica. "Broj pratilaca mojih naloga je eksplodirao", rekao je on i dodao da je razlog tome što je otkrio prvu tajnu uticaja poznatih: "Autentičnost je ključna."\nMeđu sledbenicima koji su dostavljeni Sedevu je i Ričlijeva, odnosno njena kopija. Nalog lažne Ričlijeve bio je deo narudžbine za stotine "Devumijevih" pristalica. Klaj Stanen, zvezda TV serije "Oteti", ima lažne pratioce, kao i francuski zabavljač DJ Snejk i Ajrlandova.\nLažna Ričlijeva je retvitovala najmanje pet naloga povezanih sa iskusnim pornografom Donom Lilom koji tvituje kao ŽPornoDan. Lil, koji je kupio najmanje 150.00 pristalica od "Devumija" u poslednjih nekoliko godina, u mejlu navodi da kupovina sledbenika generiše više nego dovoljno novca da se trošak isplati. Kazna ga ne brine. "Ako bi Tviter proterao sve koji to rade, retko ko bi ostao", dodao je.\nLanac društvene podrške\nNa internetu postoje sajtovi gde se anonimni tvorci botova povezuju sa prodavcima poput "Devumija" i masovno prodaju sledbenike, lajkove i šerove za brojne društvene medije.\n"Devumi", kaže jedan bivši zaposleni, uzima botove od različitih tvoraca botova zavisno od cene, kvaliteta i pouzdanosti. Za samo nekoliko godina "Devumi" je prodao oko 200 miliona Tviter sledbenika najmanje 39.000 mušterija, što je trećina od preko šest miliona dolara vrednih prodaja u tom periodu.\nNeki kritičari veruju da Tviter ima poslovnih razloga zašto ne uklanja preterano agresivno botove. Kompanija ima problema sa povećanjem broja korisnika, za razliku od rivala poput Fejsbuka i Snepčeta. A spoljni saradnici su doveli u pitanje procene o broju korisnika koji su zapravo botovi.\n"Radimo sa potpuno neuređenim, zatvorenim ekosistemima koji ne prijavljuju ovakve stvari", kaže Esaid, stručnjak za sajber bezbednost. "Imaju razlog da dopuste da se to dešava. Žele time da upravljaju do tačke koja neće biti očigledna, ali žele i da zarade na tome."